
AM   FILIDH:        '^^ 


CO-TIIIONAL  UR  DE 


DH-ORAIN  'S  DE   DHUANAGAN, 


SEUMAS  MUNRO, 

VGHDAIR  AN  llLLEAGAIN, 

&c.  &c.  &c. 


DUN-EIDIN : 

OLIVER  'US  BOYD. 

1840. 


.■'    CJ    -■: 

30       My' 

b..  1S53  ^' 

LE  MOR-THLACHD  AGUS  SPEIS, 
THA  AN  T-UGHDAIR  A'  CUR 

AN  FIIJLIDH 

FO  THÈaRMUNN 

UILE  ÒIGHEAN  CEÒL-BHINN 

NA  GÀIDHEALTACHD. 


ORAIN. 


1.— GAOL  AN  FHITHICH  AIR  A'  CHNAIMH. 

Fonìi — "  Muckiti'  o'  Geordie^s  bt/re." 

Mo  shoiridh  beir  suas  do  Lochabar 
Do  chum  na  mnà  gasta  'tha  's  Tòrr, 
'Us  innis  mo  chràdh  dhi ;  'us  abair 
Gu  bheil  mi  'gà  h-agairt  gu  mòr — 
Nach  d'fhuair  mi  fios-freagairt  do'n  litir, 
'Thug  Ceit  Nic  a  Phiocair  à  Comh'l, 
'S  a  chuir  mi,  le  cùram,  'nà  pasgan, 
Gu  Seònaid  dhuibh  chasurlaich  mhòir. 

'S  tric  rao  shùilean  a'  sileadh  nach  cuala 

Mi  drannd  o'n  tè  'bhuair  mi  le  'pòig ;— 

'Nuair  bha  mi  'an  taice  r'à  guala 

Cha  robh  orm  aon  smuairean  mu  m'  lòn ; 

Bu  mhath  i  a  riarach'  nan  cearc  orra, 

'S  nan  spealtan  a  thigeadh  o'n  bhòrd  ; 

Bha  gràdh  agus  ceanal  'us  tlus 

Ann  an  Seònaid  dhuibh  chasurlaich  mhòir. 

Gur  tric  'rinn  mi  suidhe  m'à  coinneaiìih 
'S  i  'g  e'irigh  air  pronnadh  na  feòl' ; 
Gur  tric  'chuir  mi  làmh  air  à  dronnaig 
'S  i  'lomadh  nan  tunnagan  beò ; — 
'S  i  bheireadh  an  fhuil  air  na  Turcaich, 
'S  a  dheanadh  a'  mhuiceil  a  leòn  ; — 
M'i  cuid  cha  b'i  idir  an  trusdar 
Mo  Sheònaid  dhubh  chasurlach  mhòr  ! 

'S  ann  dh'  ìnnsinn  duibh  aogasg  mo  leannain, 
Na'm  b*  aithne  dhomh  teannadh  ri  ceòl, — 
Ach,  ciamar  a  ni  mi  dhuibh  'aithris, 
'S  mi  'n  deireas  'an  aithne  's  an  seòl  ? — 
Ceann  mòr  oirre,  's  caisreagan  lachdunn, 
'Us  neul  an  tombac  air  à  sròin  ; 
Lìth  chre'ise  air  leacaibh  à  peircill, 
'S  ball-seirc  air  à  leth-cheann,  mar  òr. 

A  sìiilean  mar  lasraichean  cèire, 

No  tuill  ann  an  e'ibhleagaibh  beò ; 

A  h-ùrla  mar  sphùcan  iar  glasadh, 

'S  à  casan  cho  reamhar  ri  ròn ; 

'S  i  "s  farumaich*  ce'um  air  feadh  ùrìair 

An  àm  a  bhi  rùrach  nam  fròg; 

Gu'n  deanadh  i  pronnag  dhe  d'  laodhran, 

Na'n  saltradh  mo  ghaol  ort  le  'bròig  ! 

O  !  's  math,  an  àm  taosnadh  an  arain, 

'S  bhi  lìonadh  nam  marag,  à  cròg  ! 

Cha  mhios'  i  gu  sgròbadh  nan  cuman, 

No  snìomh  'chur  'am  muineal  a'  gheòidh  ! — 

Gur  tu  rinn  mo  charadh,  a  shaoghail, 

A  sgar  mi  o  thaobh  na  mna  còir' — 

Ach, — cha  leig  mi  as  m'  aire  gu  bras  i, 

]\Io  Sheònaid  dhubh  chasurlach  mhòr  ! 


S.  M. 


2.— AN  GEARAN  GUN  RATH. 

Fonn — "  Briogais  Mhic  Ruairidh.''* 
GuR  truagh,  gur  truagh  bhi  'm  shuidhe  fo  smuar 
Gun  duine  'gam  luaidh  mar  che'ile  dha  ! 
IMo  bhròn,  mo  bhròn,  a  h-uile  bean  òg 
Ach  mise,  's  à  h-òigear  fe'in  aice  ! 

Ged  theid  mi  do'n  chlachan 
'An  sgìreachd  air  a^tar, 


Fear  idir  cha-n  fhaic  mi  le  'n  cèutach  mi, 

Ged  bhios  mi,  gach  uair, 

'S  an  deise  a's  uaisle 

Gheibh  mi  's  Taobh-tuath  'g  am  sge'udaehadh. 

'S  ged  theid  mi  gu  bainis 

Na  fir  cha  dean  m'  fharraid, 

Ged  bhios  mi  ro  bhanalta  be'usachail ; 

'S  'nuair  chi  mi  fear  tlàth, 

Ged  ni  mi  ris  gàir', 

Cha  nochd  e  dhomh  càir  a  dheudaiche  ! 

Gur  mi  bhios  fo  aimheal 

'Bhi  faicinn  nan  caileag, 

'S  na  fir  dol  'nan  carabh  gu  ple'ideiseach, — 

Ri  briotalas  caoin 

Ri  gillean  an  gaoil, — 

Is  mise  'am  aonar — èisleineach. 

Cha-n  urrainn  mi  thuigsinn, 

(Mur  d'  rinneadh  dhoinh  buitseachd) 

Ciod  chùm  iad  o  ruigsinn  gu  re'iteach  rium, 

'S  nach  d'  ràinig  mi  aois 

'Chuir  smalaich  air  m'  aoigh, 

'S  nach  urrainn  an  Saoghal  be'um  thoirt  dhomh  ! 

Cha-n  uireasabh  oilein 

No  ionnsachaidh  eile 

A's  deireas  nach  eileas  'an  de'igh  orm, 

Ach  tuaireasgeul  sgleò 

'Thog  Anna  nan  cnò 

Gu'n  robh  mi  treis  mòr  'us  Eirionnach  ! 

O  !   's  truagh  'bhi  gun  leannan  ! — 

Gu'm  b'  fhearr  'bhi  gun  anail, 

Na  laidhe  fo  sgainnil  nam  bèurradair  !  — 

Gu'm  falbh  mi  gun  dàil 

'An  coinneamh  mo  dhàin, 

'S  cha  tìll  mi  gu  bràth  gun  chJil'  agan 


S.  M. 


3.— TEICH  DO'N  FHASACH. 

Fonn — **  Fly  to  the  Desert." 

Ise.  O  !   TEICH  do'n  fhàsacb,  teich  leam  fein, 
Ar  bothain  thàir  cha  'n  fhiù  do  spèis, 
Ach,  O  !   nach  anns'  am  bothan  caoil 
Le  gràdh,  na  àros  àill,  gu'n  ghaol  ? 

Ge  doirbh  's  an  fhàsach  colg  nan  creag, 
Tha  'n  t-sòbhrach  bhàn  a'  fàs  's  gach  leid ; 
Cha  lugh'id  à  snuagh  gur  h-anns'  a'  ghleann, 
'An  lagan  uaignidh,  'thog  i  'ceann. 

O  !   fuinn  gu'n  cluinn  sinn,  's  sùilean  chì, 
'Ghrad-shaighdeas  ùr-ghath  rìiin  's  a'  chrìdh', 
Ceart  mar  gu'n  d'  fhuair  an  t-anam  stòr 
'S  an  uair  sin,  air  'n  robh  riabh  a  thòir  ! 

Ceart  mar  gu'n  robh  na  sùilean  tlàth, 
'S  na  bilean  cùbhraidh  do  'm  bu  dàn 
Ar  n-osnaidh-ghaoil  gu  le'ir,  nar  làth'ir 
Gu  riochdail,  le'ursainneach  gu  bràth. 

Mar  sin,  gach  gath  o  d'  shìiil,  's  gach  fonn 
O  d'  bheul,  air  tùs  gu'n  dhrùigh  orm  trom  ; 
Gu  h-ùr,  's  ged  b'  ann  à  saoghail  chian, 
Ach  ionmhuinn,  's  geda  b'eòl  dhomh  riabh. 

Teich  leam,  ma  ta ;  mur  d'  fhàg  thu  'd  dhcigh 
Te"ile  'f  huair  do  ghràdh  gu  icir ; 
Car  foill  mur  d'  iuiir  thu  air  Le'ig 
Do'n  'bhòidich  thu  gu  bràth  do  si^eis. 

Thig  leam,  ma  tha  do  ghaol  glan,  ùr, 
lon  mar  mo  ghaolsa,  saor  o  ghrùid — 
Ur,  mar  uisg'  an  fhuarain  bheò 
Air  chruaich  nan  ruadhag,  tùs  an  lò. 


Ach,  nia  chuir  thu,  air  mo  sgath-s', 

Ri  maidinn  eile  cùl  gu  nàr, 

Ma.  thilg  thu  'h-ìomhaigh-rùin  as  'àit', 

Thoirt  dhomhs'  an  ionaid  fhaoin  mar  thàmh,- 

Slàn  leat, — bu  luaithe  'thogainn  tigh 
Air  lochan  còmhdaichte  le  dèigh* 
'S  a'  ghrian  ri  h-aiteamh-dian  le  'soills, 
Na  earbs'  a  gaol  cho  làn  de  dh-fhoill  ! 


4.— A'  CHUAIRT-SHAMHRAIDH. 

Fonn — "  ^S  i  sid  an  deoch  mkilis,"  S^c. 

HuG  dro,  mo  leannan, 
Thig  mar-rium  air  chuairt 
Do  dh-ùr-choiir  a'  bharraich 
'S  an  tathaich  a'  chuach  ; 
Hug  dro,  mo  leannan, 
Thig  mar-rium  air  chuairt. 

Tha  gruaman  a'  Gheamkraidh 
lar  fàgail  nam  beannta, 
'S  e  'sruth  anns  gach  alldan 
'Na  dheann-ruith  a-nuas. 

Hug,  &c. 

Tha  aodunn  nan  slèibhtean 
A'  dèarrsadh  gu  ce'utach  ; 
'S  na  lusana  pe'ucach 
Ag  èirigh  le  buaidh. 

Hug,  &c. 

Tha  Samhradh  an  òr-chuil 
A'  riaghladh  le  mòr-chuis, 

*  Le  h-eigh. 

*S  an  saoghal  ri  sòlas 

Gu'n  d'  fhdgair  e  'm  fuachd. 

Hug,  &c. 

Na  h-eòin  's  iad  ri  coireal 
Feadh  ghrianan  na  coille, 
'S  na  sobhraichean  soiUeur 
'Cur  loinn'  air  gach  bruaich. 

Hug,  &c. 

Tha  'ghrian  feadh  nan  glacagan 
Gormanach^  fasgach, 
'8  gu'm  b'aoibhinn  bhi  leatsa 
A'  dearc'  air  an  snuagh  ! 

Hug,  &c. 

'S  do  shnuagh  fèin  cho  greannor 
Ri  gàire  an  t-  Samhraidh 
Feadh  fhlùran  a'  dannsadh 
'S  na  gleannta  mu'n  cuairt ! 

Hug,  &c. 

O  !   tiugainn,  a  leannain, 
Do  choille  nara  meangan, 
'S  gu'n  ùraich  sinn  gealladh 
'Bhi  tairis  gu  buan. 

Hug,  &c. 


5.— RUAIRIDH  MAC  AILPEIN  DUIBII. 

(0'?i  BhturUu) 

Gu'm  bu  slàn  do'n  mhor-ghaisgeach 

Thig  o  chasgairt  a'  bhiùi ; 

Onoir  'us  biùthas  do'n  ghiùsaich  nach  crion  ! 

Gu'm  bu  buan  'nU  gheal-  bhrataich 

A'  chraobh  ghaganach  dhù'-ghorni, 

'S  sìol  tr^un  an  tigh'  mhùirnich 
F'  à  clh^r-dhos  'g  a  dhion  ! 

Tearnadh  o  neàmli  an  driùchd, 

Dìreadh  o  làr  an  sùgh 

A  bhrùchdas  le  lùisreadh 

Roi'  f  hiùran  gach  meòir ; 

Fuaim  biodh  'an  tìr  nam  beann, 

Luaidh  aig  gach  glaic  'us  gleann 

Ruairidh  Mhic  Ailpein  duibh,  hi  è,  ho  r6  l 

Cha  bi  cuiseag  an  fhuarain, 
Bhios  uaine  mu  Bhealtuinn, 
Gu  searg  anns  a'  gheamhradh, 
Craobh  cheannaird  ar  slòigh  ; 
*Nuair  sguabas  sìon  gàbhaidh 
Gach  blàth  air  a'  chruach-bheinn, 
'S  ann  is  mò  ni  Clann  Ailpein 
De  dh-uaill  as  à  cròic  ! 

Fuaighte  ri  creag  nan  colg, 

Suainte  mu  bhràigh*  nan  sgolb, 

'S  dlùithe  ni  'n  rua'-fhreumhach 

Suaineadh  mu'n  sgòrr ; 

Braid-alban  bheir  luaidh  air  'ainm, 

Tiathaich  bheir  cìs  do  dhreara, 

Ruairidhj  &c. 

Gu'm  b'àrd  sgal  ar  pioba 
'N  àm  dìreadh  Ghlinn-fraoine, 
'S  bha  'm  Bàn-choire  'g  gaoir 
'Nuair  a  ghlaodh  sinn  an  t-àr ! 
Thuit  seòid  liocha-laoiminn 
Fo  phaoichdibh  ar  dù'-lann, 
Chaidh  smùid  ri  Gleann-lùis, 
'S  chuir  sinn  Dìi'-ros  'na  smàl ! 

Mìn-mhnathan  òg  nan  Gall 

Cian  bi'dh  iad  brònach  fann, 

A'  cuimhneachadh  èuchd 

Nam  fear  treun  anns  an  tòir; 

Liòbhunn,  air  fad  à  fuinn, 
Fiamhach  roi'  sgairt  an  t-suinn, 

Ruairidh,  &c. 

Hìig  air  an  àrd-ramhaich 

Fo  Armunn  nan  Stùc-bheann  ! 

Sùrd,  a  chlann-dùchais, 

Fo'n  fhiùran  gun  spìd  ! 

A  righ  !   nach  robh  ùr-ros 

An  driùchd-eilein  uain'  ud 

A'  tàladh  gu  dualach 

Mu'n  chruaidh-ghallan  ghrìnn  ! 
Righ  !   nach  robh  faillean  nuadh, 
Cuimte  ri  crann  nam  buadh, 
'Cìnntinn,  gu  h-uallach, 
'S  gach  dualchas  bu  nòs ! 
Fuaim  bhiodh  aig  tìr  nam  beann 
Luaidh  aig  gach  glaic  'us  gleann, 
Ruairidh,  &c. 


E.  Mac  Lachluinn. 


6.— ILLEAN  MO  GHAOIL. 

Fonn — *^  Banks  of  the  Dcvon." 

O  !   ILLEAN*  mo  ghaoil, 
Gabhaibh  beannachd  le  'r  dùthaich  ; 
O  !   illean  mo  ghaoil, 
O'n  is  èudar  bhi  falbh  ! 

Hd  illean,  bi'bh  sùnndach, 
A'  f  àgail  'ur  dìicha, 
Gun  eagal  gun  chùram 
Roi'  ghiùlan  nan  arm  ; 

Na  tionndai'bh  'ur  cùlaobh 
Ri  luaidhe  no  fùdar, 
'S  'ur  naimhdean  bi'dh  brìiite 
'N  uair  bhrùchdas  'ur  fearg  ! 

G'aibh  beannachd  le'r  nìonagan 
Blà'-shuileach,  inìogacha, 
Cuaileanach,  slìomharra, 
Mìn-ghruaidheach,  dearg; 
Gus  an  uair  air  an  tiU  sibh 
'S  libh  buaidh-larach,  cìnnteach, 
'S  'nur  cridheachaibh  fillte 
An  iòmhaigh  'sàn  dealbh  ! 

'S  'nuair  thilleas  sibh,  sàbhailt' 
O  chunnart  nam  blàra, 
O  thinneasaibh  Nàduir, 
'S  o  ghàbhadh  na  fairg', — 
'Ur  sporain  bi'dh  dìnnte, 
'S  libh  cliù  'us  toil-ìnntinn  ; 
'S  an  uaighibh  ur  Sinnsir 
Gu'n  sìnear  'ur  marbh. 

Cruachav. 


7.— AOIRIG  AILL. 

Fonn — "  Comin   thro^  the  rye." 

AoiRiG  àill  an  àr-fhuilt  chlannaich, 
Bha  mi  uair  'stu  reith  ; 
Ach,  Aoirig  àillidh  'chuailein  channaich 
Chaill  mi  dhiot  mo  spèis. 

Do  ghealladh  gràidh  gu'n  d'  f  huair  ini  e, 
'S  do  ghruaidh  ri  m'  ghruaidh  fo  dhe'ur, 

'S  an  uair  sin  b'  àirde  fonn  mo  chrìdh' 
Na  aoibhneas  rìgh  fo'n  spèur  ! 

Aoirig  àillj  &.C. 

Mo  smuaintean  bha  iad  sòlasach, 

'S  mo  mhiann  an  tòir  air  fe'um  ; — 

Ach  sgaoil  mo  chonn,  'us  thre'ig  mo  sgoinn 

O  'n  rinn  thu  'n  fhoiU  's  a'  bhrcug. 

Aoirig  àill,  &c. 

Cha  tùrainn  gu'm  biodh  feall  no  gò 
An  cre'  cho  bòidheach  gle'us  ; — 
Ach  mheall  thu  mi  le  d'  shìigradh  maoth, 
'S  le  mànran  caoin  do  bhe'il. 

Aoirig  àill,  &c. 

Bu  ghràdh  leam,  uair,  bhi  sùgradh  riut 
Fo  sgàile  dlùth  nan  ge'ug  ; — 
Ach,  riabh  o'n  thaobh  thu  'n  cìobair  Gallda, 
ChaiU  mi  dhiot  mo  spe'is. 

Aoirig  àiU,  &c. 

Gu  bràth  cha  bhuair  thu  mi  le  d'  phòig. 
'S  ni  'n  cuir  mi  dòigh  ad  sge'ul ; 
Gu  bràth  cha-n  earb  mi  as  do  bhòid 
O'n  fhuair  mi  eòl  mu  d'  bhe'us. 

Aoirig  àill,  &c. 

De  d'  bhòidean  'us  de  d'  phògan 
O  !   gur  leòr  na  fhuair  mi  fe'in  ! 
Oir  dh'  fhàg  an  e'ifeachd  brònach  mi 
Seach  òigear  'tha  fo'n  ghrèin  ! 

Aoirig  àill,  &c. 

8 — MAIRI  ANNA. 

Fonn* — "  lùrabh  ho  ì,  ròho  èile, 
lùrabh  ho  i,  roho  èile, 
Horo  ho  ì,  oho  èile^ 
'S  cian  tha  ìnt  's  mo  ghaol  o  chèile." 

Ghabh  mi  cead  an  diugh  de  m'  leannan, 

Ise  'falbh  'us  mise  fanailt ; 

Dh'  fhàg  i  mi  mar  uan  air  fannal, 

A'  caoidh  a  mhàthar^  O  !   '31hàiri  Anna  ! 

'S  bòidheach  geug  'nà  h-èide  Samhraidh, 
'S  eòin  nan  speur  a'  se'inn  'nà  meangaibh, 
Gach  uile  chrèutair  e'ibhinn  seannsail — 
'S  mise  leam  fe'in  a'  caoidh  na  chaill  mi. 

'S  tiamhaidh  leam — a'  choiU  's  na  gleannain 
Far  am  b'  àbhaist  duinn  'bhi  tional 
Shòbhrach  à  bhlàir,  's  bhlàth  nam  meangan, 
An  diugh  iad  fàs — gun  Mhàiri  Anna  ! 

'S  binn  a'  chuthag  'seinn  le  cairim, 
'S  binn  an  smeòrach  'n  'ògan  daraich, 
'S  binn  an  te'ud  o'n  mhe'ur  'an  tarruing, 
Ach,  's  binne  guth-be'il  Màiri  Anna. 

'S  àluinn  à  com,  's  à  bèus  banail, 
Sgàthan  à  crì  à  miog-shuil  mheallach  ; 
'S  ni  bheil  Gàel  'an  gleann  a'  bharraich 
Nach  d'  thug  gràdh  do  iMhàiri  Anna. 

O  !  na'n  robh  mi  'n  riochd  na  h-eala, 
'N  long  's  na  ghhiais  i  's  luath  gu'n  leanainn, 
'S  ghabhainn  tàmh  'am  bàrr  à  cranna, 
Shealltuinn  'bhàn  air  Màiri  Anna. 

*  No,—* •ilfo  ròn  an  diugh  mar  an  dè  thu." 

Ach,  ged  rinn  an  cuan  ar  sgaradh, 

'S  ged  theid  bliadhnai  cianail  tharainn ; — 

Gus  an  sgar  om'  chom  an  t-anam 

'S  leat  mo  ghràdh^  a  Mhàiri  Anna. 

Cruachax. 


9.— AN  T-OIGEAR  UALLACH. 

Fonn — "  An  Gìlle  guanach." 

'S  E  *n  t-òigear  uallach 

A  sheòl  thar  chuan  uainn 

'Rinn  m'  fhàgail  truagh  dheth, 

'S  a  luaisg  mo  chrìdh' : 

A  fhleasgaich  uasail 

An  leadain  dualaich, 

Tha  mi  fo  ghruaim 

O'n  a  dh'  fhàg  thu  'n  tìr  ! 

Ged  thig  an  Samhradh 

Le  'thrusgan  greannar 

A  sgeadach  ghleann  agus  bheann  le  'lith, 

Cha  tog  e  fonn 

Air  mo  chridhe  trom-sa; 

Tha  'n  saoghal  lom  leam  's  mo  shonn  am  dhìth  ! 

Cha  b'ionann  m'  àbhaist 

An  uair  bu  ghnàth  leam 

Bhi  'n  glaic  mo  ghràdhaich  air  sgàth  na  frith  ! 

An  duilleach  uaine 

'Na  sgàil  mu'n  cuairt  duinn, 

'S  U  thrusgan  snuaghar  mu  bhruaich  a'  ghlìnn. 

An  coireal  ceòlmhor 

Air  feadh  nan  cròchd-mheur, 

*S  an  t-eas,  gu  bòidheach,  a'  dòrtadh  stìll ; 

An  crodh  air  àilean, 

'S  an  teas  'gan  sàrach, 

'S  na  laoigh  le  h-àilleas  ri  h-àbhachd  dhuinn. 

An  t-òigear  dualach 

'S  a  cheann  an  cluain  rium 

A'  gabhail  dhuanag  a  'chuanal  bìnn ; 

Treis  eil'  air  brìodal, 

Gu  milis  mìogach, 

'S  mo  chneas  dlu'-fìUte 

'Na  mhìn-ghlaic  ghrìnn. 

An  sin  b'  e  m'  àilleas 

A'  choill'  's  na  blàithean, 

'S  'bhi  tathaich  fàsaich  'us  sgàil  na  frìth 

Le  m'  òigear  àkiinn, 

Do  'n  d'  thug  mi  'n  gràdh  sin 

A  dhùisg  dhomh  cràdh  o'n  a  dh'  fhàg  e'n  tìr. 

An  t-òigear  àillidh 

A  sheòl  air  sàile 

Gu  fonn  Ostràili  an  àraich  mhìn  ; 

Gu'n  ìeag  e  sàrach 

Air  m'  uchd-sa  'n  dràsta 

A  chuir  'an  càs  mi  o'n  dh'fhàg  e'n  tìr. 

S.  M. 


10.— AN  OIGHE  ALUINN. 

^Oigh'  air  an  èireadh  na  dàin, 

Thiig  dhòmhsa  do  ghràdh  ""an  geally 

Tha  d'  ùrla  mar  òg-rè^ 

Mar  chanach  an  t-slèibh  do  chom. 

^S  tu  'w  ainnir  a's  luinidh  do  m'  ghràdh, 

Gur  taitneach  do  mhànran  leam  ; 

Na'm  6'  aithncy  gii'n  cnirinn  an  cèill 

Do  bharrachd  le  glèus  nam  fonn. 

FonU'—'^  Mo  mhùirnin  dileas.^'' 

ToGAM  dàn  air  an  òighe  a's  bò'iche  's  a's  àillidh', 
A's  lìomharra  còmhradh  's  a's  còmhnairde   gnàth ; 
Tha  à  snuagh  mar  an  neòinean,  's  à  pòg  mar  shuth  gàraidh, 
B'e  'n  t-aoibhneas  leam  caoineas  na  maidinne  's  àillt'. 
Tha  fòghlum  'us  stuaime  'nà  gluasad  's  'nà  cànan, 
Tha  àillteachd  u's  su'ailce  'nà  gruaidh  chuimir  nàraich  ; 
Tha  ciìiine,  mar  dhriùchd  tigh'n  gu  dlù  as  na  h-àrdaibh, 
'Na  h-ìirla  ghloin,  ùir,  o  am  mùirniche  fàilt'. 

Tha  à  de'ud  geal,  mar  èiteig,  's  e  rèith  *s  a'  bheul  àluinn, 
O'n  e'isdear,  le  h-e'ibhneas,  mar  thèud-cheòl  na  dàin ; 
Tha  à  cuailean  'na  dhualagaibh  cuach-bhuidhe  fàinneach, 
'S  à  caoin-bhruinne  cuannda  mar  chuan-eala  'snàmh. 
A  sùil  ghorm  gunbhruaidlean  mar  fhuarannan  àrd-bheann, 
'S  an  lèughar  à  smuaintean  gun  du'ailc',  mar  'an  sgàthan  ; 
Gach  buaidh  'thariut  fuaighte  chaluaidhear  gu  bràth  leam, — 
'Stu  Ban-righ  nam  buadh  'am  measg  ghruagach  an  àil ! 

Ged  's  èibhinn  bhi  'g  eisdeachd  ri  te'is  nam  bìnn-chlàrsach, 
Ged  's  e'ibhneach  an  Fheil  mar  ri  Eud  nan  deal  chàird' ; 
Gu'n  trèiginn  gu  leir  iad,  's  g'un  le'umainn  a  mhànran 
Ri  m'  e'udail — leìnn  fèin  anns  a'  ghJug-choille  fhàis ; 
B'e  'n  sòlas  ar  còmhradh — gun  dò-bheairt — ge  bàigheil — 
Bhiodh    d'    fhoillsichean    maidionnail    'boill.-geadh    'ad 

àbhachd, 
Bhiodh  d'  ìnntinn,  'nà  h-uaillse,  'strì  buaidh  thoirt  air  d' 

àilleachd, 
Is  d'  inntiun  's  do  thuar — fada  shuas  os  ceann  chàich. 

AURACII. 


11.— AN  EURADH  GHOGAIDEACH. 

Fonn — "  'S  ccuiach  a  chaile  dhuhh" 

Dhiult  thu  mi,  Anna  bhàn, 

Ged  thug  mi  gràdh  ro  bharràch  dhut^ 

'S  ged  dhiìilt  thu  mi,  Anna  bhàn, 
Cha  d'  fhuair  thu  fathast  cèile  ! 

Tha  thu  ladhach  's  tha  thu  fòil, 
'S  tu  cho  mìn  ri  bàrr  an  fheòir, 
Ach,  O  !  tha  'n  tubaist  ort  le  pròis, 
Ged  tha  do  bheòlaint  èiginn. 

Bh'  fhearr  dhut  a  bhi  'n  leaba  bhlàth, 
'S  cuilidh  pailt  bhi  air  do  sgàth, 
Na  feitheamh  ris  an  fhleasgach  bhàth 
Nach  fhios  gu  bràth  an  lèur  dhut. 

Comhairle  gabh  uam  's  an  uair, 
Ris  an  ath  fhear  na  bi  fuar, 
No  bi'dh  tu  d'  athann  aig  an  t-sluagh, 
'S  gu'n  gabh  do  chluasan  dèireach. 

A  nis  o'n  chuir  thu  riumsa  cùl, 
Geda  chuir  mi  annad  dìiil, 
Gu'n  toir  mi  sgrìob  air  feadh  na  dùch', 
'S  cha  chùis  mur  faigh  mi  t'èile. 

Tha  cruinneag  òg  taobh  shios  a'  chaoil, 
'S  bi'dh  i  deònach,  bhi  ri  m'  thaobh, 
Ach,  geda  dhiùltadh  i  à  gaol, 
Gu'm  bithinn  faoin  mu  d'  dhèibhinns'. 

Oir  dhiùlt  thu  mi,  Anna  bhàn, 
Ged  thug  mi  gràdh  ro  bharrach  dhut, 
'S  ged  dhiùlt  thu  mi,  bhanasgal, 
Cha  d'  fhuair  thu  fathast  ceile  ! 


I.  M.  D. 


12.— A]\l  FONN. 

Fonn — "  An  tiochd  f/iir  faoin  mo  chadal  dhomh." 

O  !   siD  am  fonn  a  chuala  mi 
An  uair  a  bha  nii  òg, 


20 

Mi  *n  cluain  ri  uchd  mo  nihàthar, 
Is  mo  chridhe  'snamh  'nà  ceòl ; 
'S  'nu'r  chuala  mi  a  rithist  e, 
Aig  nighinn  ghil  nam  bò, 
Gu'n  thàlaidh  i  mo  chridhe  leis, 
'S  mi  mireagaich  mu'n  chrò  ! 

Bu  tric,  o  sin,  'gà  chlàistinn  mi 
Mu  eadradh,  àrd-thra  nòin, 
'S  mi  beadradh,  air  an  àiridh, 
Ri  mo  Mhàiri  àillidh,  òig; 
No  feadh  nan  glacag  fàileanta 
'S  an  tàrladh  dhuinn,  gun  ghò, 
Bhi  coinneachadh,  gu  mànranach, 
Fo  sgàilean  Choill  nan  cnò. 

Ach  b'  èiginn  dòmhs'  an  àiridh 

Agus  Màiri  chur  air  chùl, 

Is  siubhal  fad  o'n  àite  sin 

'S  an  robh  mo  ghràdh  is  m'  ùigh, 

A  sheasamh,  anns  na  blàir, 

An  aghaidh  nàmhaidean  ar  dùch  : — 

'S  an  latha  dh'fhàg  mi  'm  Bràighe 

Righ  !   bu  chràiteach  m'  aigne,  brùit' ! 

O  !  sid  am  fonn  a  chuala  mi, 
'S  a  chuaileinich  mu  m'  chrìdh', 
A's  tric  a  dhùisg  dhomh  sealladh 
Air  mo  leannan,  's  air  mo  thìr ; 
An  uair  a  bhithinn  airtealach, 
'Nam  chairtealan,  le  sgìos, 
Gun  taislicheadh  e  m'  anam 
'Nuair  a  chanainn  e  leam  fhìn  ! 

Ach  thog  am  fonn  an  tràsa  dhomh 
Fàth  cànrain  agus  bròin  ; 
Oir  dhùisg  e  ìomhaigh  Màiri 
Is  mo  mhàthar,  'siad  fo'n  fhòid — 

Gach  caochladh  agus  sàrach 
Thainig  air  na  Gàidhil  chòir, 
O'n  àm  's  na  bhuail  an  dàn  ud  mi 
Le  gràdh,  'nuair  bha  mi  òg  ! 

Eagar. 


13.— AN  CAR  CLIS. 

Fonn — "  Dh''  fhàg  thu  mi  fo  bliròn." 

Dh'  fhàgadh  mi  fo  bhròn 
O'n  a  phùs  an  tè 
Air  an  robh  mi  'n  tòir, 
Seònaid  a'  chuil  reith. 

Chaidh  mi  'n  de  'nà  còdhail, 

'S  bhòidich  i  bhi  'm  rèir, — 

"  Chaoidh  nan  caoidh  cha  phòs  mi 

Oigear  ach  thu  fein  ;" — 

Ach  'nu'r  thìU  i  dhachaigh 

(Bean  na  gaise  brèig  !) 

Bhris  i  air  à  bòid — • 

Chòrd  i  ri  fear  sprèidh' ! 

'S  trom  a  dh'  fhàg  i  m'  ìnntinn, 
'S  fonn  mo  chrìdh*  gun  ghlèus, 
Chionn  a'  bheairt  a  rinn  i, 
'S  nach  do  thoill  mi  be'ud; — 
Thug  mi  gaol  mo  chrìdh'  dhi, 
'S  dhìbir  i  mo  spe'is  ; — 
Bhris  i  air  a  bòid — 
'S  chòrd  i  ri  fear  spre'idh'  ! 

'S  gòrach  fear  'bheir  gaol 
Do  mhnaoi  a  ta  fo'n  ghre'in, 
'S  iad  cho  carach  luaineach 
Ri  gaoith-chuairt  nan  spèur  ! 

'S  dearbh  gur  fior  an  ailis 
Air  mo  leannan  hrtig^ — 
Bhris  i  air  à  bòid — 
Phòs  i  am  fear  spreldh  ! 


Eaoar. 


14.— CUMHA  CHRUACHAIN. 

Tha  'n  Cruachan  gu  dubhach, 
A'  cumhadh  nan  uaislean  ; 
'S  tiamhaidh  torman  a  shruithin, 
A  choilltean  th'  iar  dubhadh, 
Agus  'eunlaidh  fo  phuthar 
An  dubhar  à  bhruachan  ! 

Ann  am  Prìoraid  Aird-chatain 
Tha  'mhaca  'nan  suainich, 
Fo  ste'igh  nam  mùr  liatha 
D'an  e'ideadh  an  ia'-shlat, 
'Us  cuiseagan  cianail 
'Sileadh  dhiar  air  an  uaighean. 

Cd  'dhìreas  'à  Làirig 

De  na  b'àbhaist  a  chuartach  ! 

Tha  Gleann-nodha  gun  àiteach, 

'S  an  Leitir  'nà  fàsach, 

'S  am  fàrdaichean  blàtha 

'N  an  càrnaichibh  fuara  ! 

Cha-n  eil  pìob  air  na  Casain, 
No  bratach  a'  gluasad ; 
Agus  Caol-churn  nan  glas-stuadh 
Ag  aomadh  's  a'  brachdadh, 
''S  a  dhaoin'  anns  a'  Chlachan, 
Fo  ghlais  nan  clach  fuara. 

O'n  ghiorraich  air  m'  anail, 

'S  a  dh'  fhannaich  mo  ghluasad, 

'S  nach  dìrich  mi  'n  Coire, 
Thoirt  feidh  as  a  mhonadh, 
Ceud  soiridh,  ceud  soiridh, 
Ceud  soiridh  le  Cruachan  ! 


Cruachan. 


15.— THUIRT  MO  3IHATHAIR  RIUM. 

Fomi — "  To  daunton  me." 

Thuirt  mo  mhàthair  rium,— 
"  Mura  gabh  thu  Callum  ruadh, 
Cha  bhi  cinneachadh  no  buaidh, 
Fad  do  shaoghail,  ort." 
Thuirt  mo  mhàthair  rium, — 
''  i\Iura  gabh  thu  Callum  ruadh, 
'S  truagh  gur  mise  te  fhuair  idir 
Leith'd  de  shaothair  riut." 

'S  tric  a  dh'  èisd  mi  toirmrich 

Nan  easan  dubh  so  shuas, 

'S  tric  a  dh'  eisd  mi  colg-fhead 

Na  stoirme  o  thuath, — 

lon  cho  bìnn  leam  'bhi  cluinntinn 

Air  Callum  a  bhi  luaidh  ; — 

Gus  an  aom  na  sruithin  suas 

Chaoidh  cha  taobh  mi  e. 

Thuirt,  &c. 

An  raoir  air  an  àiridh 

(Bu  ghràdhach  bhi  ann  !) 

Mo  làmh  gu'n  d'  fhuair  Pàraig, 

Fear  bàn  nan  ciabh  fann  ; 

Biodh  mo  mhàthair  's  mo  bhràthair 

'S  mo  chàirdean  orra  'n  geall, 

Ach  Callum  chaoidh  ni  'm  meall 

Le  'chuid  caorach  mi  ! 

Thuirt,  &c. 

Nach  truagh  libh  mi,  'òighean 
Nan  òg-bhroilleach  tlàth, 
Bhi  'gam  fhòirneadh  gun  deòin 
Air  fear-stòrais  gun  ghràdh  ? 
'S  gura  deònaich',  à  chòta^  leam 
Og-Pharaig  Bàn 
Na  Callum  's  a  chuid  tàintean 
'S  a  raointean  leò  ! 

Thainig  Pàraig  'us  chuairt-ghlac  e 

'N  nuadh-ainnir  òg  ; 

Las  an  deirge  'na  ghruaidh 

'N  u'r  a  chual  e  à  ceòl ; — 

*'  Cha  toir  uam  thu,  a  luaidh, 

Cinneadh,  cruadal,  no  stòr, 

'S  bi'dh  mi  sona  fad  mo  chuairt 

Air  an  t-saoghal  leat !" 


S.  M. 


16._CUMHA    lONAR-GHAIRIDH. 

Fonn — ^'  Muile  nam  mòr-bheann." 

Mi  'g  amharc  mu'n  cuairt  air  bruachaibh  Ghairidh, 
Tha  m'  aigne  fo  ghruaim  gun  luaidh  air  aighir, 
Is  Tùr  nan  clach  uaine  fuar  gun  chairim, 
Ge  b'aobhach  fathrumach,  uair,  e  ! 

Air  Tùr  nan  clach  uaine,  uair,  cha  b'aineolach 
Gliongar  nan  cuach  aig  cuanal  barraicht' 
De  rogha  nan  uaislean,  cuairt  fo  cheanal 
'An  stuaigh  a'  Ghleannaich  bu  shuairce. 

Bhiodh  inneal  nan  nual  a  b'fhuaim-mhor  callan 
A'  taomadh  na  cuairte  dual  's  an  talla ; 
Is  fìlidh  nan  duan  'cur  suas  na  h-ealaidh 
A'  luaidh  air  sean-nos  nan  cruaidh-bheum. 

Bhiodh  mnathan  nan  dualag  cuachach,  mar-ris 
A'  cheannard  a  b'  uaisle  tuai  'us  canachd  : 
De  'n  bha  'san  Taobh-tuath  b'  e  luaidh  nam  pannal, 
Air  suairceas,  Alastair  Uaibhreach. 

Ach,  's  cadal  gun  suain  (mo  nuar  !)  do  cheannard 
A  choisinn  a*  bhuaidh  "  air  chuan  's  air  thalamh  "*— 
'S  o'n  chaidh  e  's  an  uaigh  mheath  snuagh  a  thighe, 
'S  tha  Gruaim  'ga  thathaich  gu  duaichnidh  ! 

Tha  coiUe  nan  geug  bu  che'utaich'  meangan 
Gu  dubhach,  fo  spèur  nan  neul  nach  geanail^ 
'Us  Casain  nan  ste'ud  gun  ghlèus,  gun  tean^, 
Aig  fe'ur  fo  cheannas  's  aig  luachair  1 

Air  gàradh  nan  ròs  's  nan  òighean  geala 
Tha  aogasg  a'  bhròin  gu  mòr  iar  laidhe, 
O'n  ghluaiseadh  na  ròis  bu  bhòi'che  sealladh, 
Sliochd  òg  an  tighe,  o'n  dualchas. 

Tha  Cianalas  trom  gun  f honn  's  an  talla ; 
Tha  Sàmhchair  mu^n  Tom-f-  a  b'  fhonnar  ath-ghuth 
'Nuair  shiùbhladh  an  Sonn  le  dhonn-eich  mheara 
'Na  charbad  dealain  air  chuairt  uainn  ! 

Tha  filidh  nan  duan  gun  luaidh  air  gaisge 

O'n  chuireadh  's  an  tuam  ceann-sluaigh  nan  caisteal;— 

Chaidh  ceòl  nan  dos  dualach  suas  a  thasgaidh, 

'S  an  sròl  a  phasgadh  fo  ghruaman. 

'S  e  mheudaich  mo  bhròn — an  t-òigear  allail, 
An  Sàr,  Aonghas  Og,  'an  Cnòideart  thall-ud, 
Bhi  'g  imeachd  o  shlògh,  's  o  nòs,  car  tamuill, 
'S  0  chòir  a  Sheanar,  thar  chuaintean. 

S.  M. 

*  "  Per  Mare  per  Tekbas." 
t  Tom  lain  'ic  DhùghaiU. 


17— AN  T-ARMUNN   GUN  SPID. 

Fonn — "  Fìiir  a  dhìreas  am  Bealach^ 

Beir  mo  shoiridh  do  'n  ghleann  so  shuas/ 

GuR  a  diomhain  bhi  'g  athris 

A'  chion  a  thug  m'anam  do  m'Luaidh, — 

N'a  ràdh — "  air  a  sgàth-san 

Gu'n  strìocainn  do  'n  bhàs,  air  a  chruas ;" — 

Cha  dean  briathran  ach  duathar 

A  chur  air  baoth.smuaintibh  mo  chìnn  ; 

Agus  cainnt  cha  dean  stàth  dhomh 

A  thaisbeanadh  cràdhlaidh  mo  chrì'. 

Air  faillirinn  illirinn 

Uillirinn  òro  laoigh, 

Tha  m'  inntinn  fo  aimcheist 

Nach  cuirear  le  seanchas  'an  suim  ! 

Och,  ochan  !  mo  chràdhladh  ! 
Ard-ealaidh  no  dànachd  ro  bhìnn 
Cha-n  fhoillsich  trom-shàrach' 
Mo  ghràidh  dhut,  òg-àrmuinn  gun  spìd  ! — 
'S  0  'n  's  gaol  e  le  briathraibh 
Nach  gabh  cur  gu  siorruidh  an  ce'ill 
Gu'n  glais  mi  gu  sior  e 
An  tasgaidlv  an  dìomhair  mo  chre  ! 
Air  faillirinn,  &c. 

'Stric  a  mhol  thu  mo  chòmhradh — 

"  Mo  ghuth  leat  cho  ceòhiihor  ri  ian 

A  chuireadh  air  f  ògradh 

Gach  ceal  agus  bròn  uat  mar  shian  ;" — 

Nuair  a  bhiomaid  gu  dealach' 

"  Bu  chaoin  'us  cho  mealach  leat  *f  honn 

'S  nuair  a  theirinn-sa  "  soiridh  " 

Gu'n  dùisgeadh  e  sonas  ad  chom"  ! 

Air  failliriun  illirinn 

Uillirinn  òro  laoigh, 

Tha  m'  ìnntinn  fo  aimcheist 

Nach  cuirear  le  seanchas  'an  suim  ! 

Abhach. 


13.— AM  BUAIREADH. 

Fonn — "  Go  to  Berzvick,  Johnnic' 

O  !  iorghuill  ort,  iorghuiU  ort, 
O  !  iorghuill  crt,  Anna, 
O  !   iorghuill  'us  iorghuill  ort, 
Fuirich  as  mo  charabh  ! 

Thug  mi  mionnan  mòr, 
('S  còir  an  cumail  daingean) 
Fuireach,  fvA  mo  bheò, 
Mar  bu  chòir  do  mhanach. 

Ach,  'nuair  thig  thu  'm  dhàil, 
Tàirngidh  tu  leat  m'  anam, 
Mar  a  ni  'n  lia-thàil* 
Snàthadag  a'  mharaich' ! 

Falaich  uam  do  ghnùis, — 
Ciùrrar  mi  le  'dealan, 
Eadar  gath  do  shùl 
*à  lùbagan  na  lainnir  ! 

Ni  do  mhala  dhonn, 
(Crom  mar  bhogha-saighid) 
Guin  a  chur  'am  chom 
Ceart  cho  trom  ri  claidheamh  ! 

Tha  do  bhilean  blàth 
'Tàladh  a  chum  meallaidh  ; — 

*  A"  chlach-thàl«frfft 

Dhùraiginn — ach,  à  ! 
Cùm  iad  as  ino  shealladh  ! 

Fuirich,  fuirich  thall 
Mu'n  tog  clann  dhe  d'  anail 
lomairt  ann  ani  cheann 
'Bheir  fo  gheall  mi  baileach  ! 

Cuiridh  tu,  le  d'  bhòi'ch', 
Mionnan  mòr  as  m'  aire  ; 
Mura  fan  thu  fòil, 
Gòisnichidh  tu  manach  ! 


Eagar. 


19.--AN  CION-FALAICIJ. 

Fonn — "  Mac  Ghrìogair  a  Rua'shruth." 

OcH  !  tha  cianal  air  m'aigne 
'Dh'  fhàg  mi  fada  fo  bhruaidlean, 
O  nach  faod  mi  bhi  'g  aithris 
A'  chion-fhalaich  so  bhuair  mi ! 

0  nach  faod  mi  'bhi  tachairt 
Anns  na  glacagaibh  uaine, 
No  'bhi  mànran  ri  m'  leannan 
Fo'n  ghealaich,  'an  uaigneas  ! 

Gu'n  robh  uair,  's  b'e  mo  thaitneas 

1  'bhi  paisgte  'nam  shuainich, 
Fo  fhasgadh  an  daraich, 

No  fo  challaid  na  bruaiche  : — 

'S  ged  bu  ghràdhach  ar  còmhradh 

Cha  bhiodh  dò-bheairt  'nar  smuaintibh- 

Ach  dh'imich  mo  shòlas 

Le  dò-chainnt  luchd-tuaileis  ! 

Tha  mi  nise,  'nam  ònar, 
Feadh  na  h-òg-choiUe  gluasad. 

'S  mi  cnuasachadh  òrain 
Gus  nio  bhròn  dhiom  a  hmsgadh  ; 
Ach  tha  truimead  air  m'  aigne 
Nach  cuir  facail  air  fuadach — 
O  !  's  e  'm  buaireadh  an  gaol  sin 
Nach  faodar  'bhi  luaidh  air  ! 


20.— AM   FIADH. 

O  !   Càit*  am  facas, 

A'  falbh  air  faiche, 

A'  siubhal  leacuinn, 

No  'g  astar  sleibh', — 

Le  'bhian  dearg  maiseach 

Le  sheang-chruth  bras-mhear,- 

'Bu  bhòidhche  pearsa 

Na  mac  an  fhèidh  ? 

A  chuinnean  fiata 

'S  a'  ghaoith',  's  e  'dian-ruith 

Feadh  thoman  riabhach 

Nan  cian-bheann  ceò ; 

Le  'àrd-uchd  àluinn, 

Le  'chabar  cràcach, 

'S  le  eangaibh  sàr-chlis 

An  àm  na  tòir'  ? 

(jur  binn  'am  chluasaibli 
An  hingan  uaibhreach 
A  thig  o'n  rua'-ghreigh 
O'n  chruachan  àrd  ; 
Gur  grinn  air  fuaran 
An  eilid  chuannda 
'S  à  laogh  mu'n  cuairt  d'l 
Ki  luaineis  bhàth.. 


30 

An  cluas — gu  claisteaclul — 
An  sùil — gu  faicinn — 
An  cinn  's  an  casan 
Co-ghrad  gu  lèir  ! — 
B  'i  'n  obair  uasal 
A  bhi  'g  an  cuartach, 
'S  a'  caitheamh  luaidhe 
Le  buaidh  'nan  dèigh. 

Gur  tric  a  dh'  èirich  mi 
'Shiubhal  sleibhe 
Roi  shoiUse  gre'ine, 
'S  a  rinn  mo  làmh 
An  làn-damh  nuallach 
A  chur  ""na  thuaineal, 
'S  a  thoirt  gu  h-uallach 
O'n  fhuaran  bhlàr : 

Ach,  nis',  on  gheill  iad, — 
Mo  neart  's  mo  spe'irid— 
'S  nach  dean  mi  e'irigh 
Aeh  mall,  gu  triall ; 
Cha  tog  mi  aonach 
Le  gaodhar  aotrom  ; 
'^S  cha  dean  mi  faobhach 
AÌT  sraod  nam  bian  ! 


21.— TRAGHADH  MO  DHUCHA. 

Fonn — "  FaiUirinn,  illirinn,  iiillirinn"  ^c. 

'Se  tràghadh  mo  dhùcha 
A  dhrìiigh  air  mo  cbom  ; — 
1  'mùthadh  's  a'  tiùnndadh 
Mar  ùspairt  nan  tonn  ; 

*  No,— "  'Seefìùlan  a'  ghtinna." 

Na  fìr-Ghàeil  dhìleas 
A'  dìobairt  nan  toni, 
Is  cìobairean  dìblidh 
Feadh  fhrìthean  nan  sonn  ! 

Ceud  soiridh  beir  uamsa 
Gu  Cruachan  a'  cheò, 
Far  am  biodh  an  crodh  guaillionn 
'N  am  buailtibh  mu'n  chrò, 
Mar  sin  's  na  fir  thrèubhach 
Gu  h-e'uchd  ri  uchd  gleòis  ;  — 
Le  iomairt  iin  lannta 
Bhiodh  naimhdean  fo  leòn. 

'S  tric  mi  'cuimhneach  nan  tràitliean 

'S  nan  làithean  a  bh'  ann, 

An  àm  'bhi  air  àiridh 

Feadh  f  hàsach  nan  gleann  ; — 

Ar  n-inntinnean  saora 

Mar  ghaoithibh  nam  beann, 

'S  an  eunlaidh  ri  ceòl  dhuinn 

'An  cròcaibh  nam  meang'. 

'Nu'r  dhonnadh  na  speuran, 
'S  a  thearnadh  a'  ghrian 
A  chòmhdach  à  sùla 
F'  à  cùirtein  's  an  lar, 
'S  gach  cre'utair  a'  tàrsuinn 
Gu  tàmh  air  an  t-sliabh — 
Gu'm  bithinns'  's  mo  ghràdhag 
Fo  sgàile  nan  giag. 

Ar  leaba  's  ar  cluasag 
An  luachair  's  am  fraoch  ; 
Ann  am  breacan  mo  ghuaiile 
I  suainte,  ri  m'  thaobh  ; 
An  tlà'-shuain  a'  tìiirling 
31'ar  sùilibh  gu  caomh, 

'S  ar  cridheachan  ionraic 
A'  dlùthadh  'an  gaol. 

Bhiodh  Ban-righ  na  h-oiche, 
(ìMar  oidhr'  air  a  ghreln) 
Le  h-aoibhneas  à  boisgidh 
A'  soillseach'  an  t-slèibh, 
'S  a'  snàmh-ruith  à  cùrsa 
Air  dlù'-bhrat  nan  rèul, — 
Gun  torman  bho  'casaibh 
Gun  fhacal  à  'be'ul, 

Gach  lochan  'nà  sgàthan 
Fo  à  pràmh-sholus  caoin, 
Is  eunlaidh  an  tràghad 
A'  gàirich  le  faoilt' ; 
An  t-àile  bu  chùbhraidh' 
Bho  stìicaibh  an  fhraoich  ; 
'Us  osnaichean  ciùine 
A'  dùsgadh  nan  craobh. 

Bhiodh  toirmrich  nan  dian-cas 
A'  lionadh  nan  spe'ur, 
Agus  caoidhrean  nan  alltan 
31  ar  ghlaodh  a'  fann-èug  ; 
An  ian-ghobhrag  chianail 
'An  lianaig  an  re'isg; 
'S  a'  chomhachag  thùrsach 
'S  pu-hù  aic'  air  ge'ig. 

31  u  ghlasadh  na  Soillse, 

Air  staidhribh  nan  càrn, 

Bhiodh  an  rua'-choileach  uaibhreach 

A'  gluasad  le  stàirnn  ; 

An  uiseag  gu  h-e'ibhinn 

'S  na  spe'uraibh  le  'dàin 

'Toirt  còdhail  bhinn-theòlaich 

Do  Lòchran  an  là. 

'Nuair  thàrladh  an  t-eadradh, 

ì\.m  leigeil  nam  bà, 

Bhiodh  na  gruagaichean  uallach, 

Gu  cuaileanach,  tlàth, — 

An  cridheachan  èibliinn 

A*  le'umraich  gu  h-àrd, — 

'S  gach  tè  dhiu  's  pruh-ghd  aic 

Ag  èubhach  an  àil. 

Ach,  an  dràst,  tha  gach  àite 
'N  robh  àirich  'us  tuath 
'N  am  fàsaichibh  bàna, 
Gun  àiteach  gun  sluagh  ; 
Na  h-àrois  'bha  àillidh 
'Nan  càrnaibh  gun  tuar, 
'S  na  Gàeil  bha  'n  tàmh  annt 
A'  cràmh  anns  an  uaigh  ! 

CllUACHAN. 


22.— AN  GILLE  FADA  MOR. 

Fonn — "  The  bold  DragooìK* 

Bha  caiUeach  bheairteach  uair  ann 

A  thug  luaidh  do  lasgair  òg, 

Agus  thilgeadh  i  air  damh-shuilean, 

Am  falach,  troi'  à  cròig ; 

A  '  chailleach  bhaoth,  le  'priobail  chlaoin, 

Le  'currac  caol,  le  'maoil,  's  le  'starradh, 

Saoil  am  fjghnadh  leath'  ach  laoch 

Le  'dhos  gaoisid  's  a'  ghaoith  ri  fathrum  ? 

Lann  fhada  chaol  air,  fà,  là,  hì  ho,  hàro, 

Srann-each  'us  taod  as,  ìr  ir  iho  re' ! 

Suil  sgleòchdach  bha  'nà  h-aodunn, 
Ach  à  caochladh  ni  'n  robh  ann ; 

Agus  ìnnsidh  mi  an  t-aobhar, — 

Thà, — nach  robh  acli  aon  'nà  ceann  : 

An  ruinnseach  fhaoin,  le  'priobail  chlaoin, 

Cha  chumadh  i  à  h-aon-suil  farast, 

Ach  a'  dìdil  air  an  laoch 

Le  'dhos  gaoisid  's  a'  ghaoith  ri  fathrum  ! 

'8  lann  f hada  chaol  air,  fà,  là,  hì  ro,  haro, 

'Srann-each  'us  taod  as,  ìr  ir  iho  rè. 

Bha  a'  chaiUeach  geamhtach  garbh, 

'Us  an  t-armair  fada  caol ; 

Bha  eis'  mar  mhile  fad'  air  faich', 

'Us  is'  mar  chloich  ri  'thaobh  : 

A'  chutag  fhaoin,  le  'priubail  chlaoin, 

Le  'sealladh  taoibh,  le  'staoin  's  le  'starradh, 

Saoil  nach  duirt  i  ris  an  laoch, 

"  'S  tu  mo  ghaol, — ma's  a  caonih  leat  caikag ; 

Lann  f hada  chaol  ort,  fà,  là,  hì  ro,  haro," 

Sannt  oirre  's  braoisg  ris,  ìr  ir  iho  hè  ! 

Gu  grad  gu'n  d'  thug  e  'n  àilleag  ud 

O'n  àltair  dachaigh  pòsta, 

Ged  chnacadh  tu  na  cnothan 

Eadar  comh  à  smig  's  à  sròine ; — 

Le  'priobail  chlaoin,  a'  chailleach  fhaoin, 

Gu'n  d'  thug  an  laoch  a  ghaolach  dhachaigh, 

'S  i  'nà  gurach  air  a  chùlaobh 

Air  rùmp  an  eich  chrìithaich,  shrannaich  ; 

Lann  f  hada  chaol  air,  hao  ri,  ri  'thaobh  a'  glagraich, 

Clann  's  iad  a'  glaodhaich,  "  i  hi  ri,  hi  rì !" 

Gur  gann  a  dh*  imich  bliadhna 
Gus  na  thiodhlaic  e  i  'n  toll, 
'Us  an  creamh  a  dh'at  a  'shùilean 
Thilg  e,  sùgach,  anns  a'  phoU  ! 
An  gille  sùrdail  chaidh  e  rùrach 
C'àit'  an  robh  na  pùinnd  am  falach, 
'Us  gu'n  d'  fhuair  e  ann  deich  mìle, 

'S  air  chìnnte  cha  b'ion  'bhi  talach  ; 
Lann  fhada  chaol  air,  'us  daorach  le 

maoin  na  caillich  ; 
Buaidh  air,  mo  laochan  !   ìr  ir  iho  rè. 


S.  M. 


23.— O!  GUR  BROXACH  M'  ANAM  FO 
SPROCHD. 

Fonn — '^  Dheaìiainn  sùgradh  ris  an  ni'n  dtiibh^ 
Agus  èirigh  anns  a   mhaduinn.^'' 

O  !  GUR  brònach  m'  anam  fo  sprochd, 
0*n  a  dh'  fhògradh  uam  mo  leannan  ! 
O  !   gur  brònach  m'  aigne  gun  chlos  ! 

Tha  mo  chridhe  trom,  fo  èislean, 
'S  cian  an  t-Eibhneas  orm  air  aineol. 

O  !   gur  brònach,  &c. 

O'n  a  chaidh  mo  Rùn  uam  fhuadach, 
Chaidh  mo  shuaimhneas  orm  'am  mearachd. 

O  !  gur  brònach,  &c. 

'Nuair  a  dh'e'ireas  mi  gur  cràiteach 
Mi,  fo  phràmh,  a'  caoidh  mo  leannain. 

O  !  gur  brònach,  &c. 

'Nuair  a  ghabhas  mi  gu  tàmh 

Cha  chlos  a's  gnàth  leam  ach  a'  chairis. 

O  !  gur  brònach,  &c. 

Righ  !   cha  b'  ionann  m'  fhonn  'nuair  b'  àbhaist 
Dhomh  bhi  mànran  ris  an  ainnir. 

O  !   gur  brònach,  &c. 

7 

'S  i  an  cluaiu  gu  daingean  dlùth  rium 
Air  fraoch  ùr  nan  cùirnean  meala. 

O  !  gur  brònach,  &c. 

Ach,  tha  gruaim  a'  bhròin  iar  sgaoileadh 
O'n  a  thrtìg  mo  Ghaol  am  fearann. 

O  !  gur  brònach,  &c. 

Och  !  'se  *m  Bròn  a's  ceile  dhòmhsa 
O'n  a  chaiU  mi  'n  òg-bhean  cheanail. 

O  !  gur  brònach,  &c. 
S.  M. 


24.— EIDEADH  NAN  GAEL. 

Fonn — "  The  Garb  of  Old  Gaul." 

Ann"  an  dideadh  nan  Gàel, 
Le  tein'-àrdain  na  Ròimh', 
'S  ann  o  fhraoch-bheannaibh  A!ba 
A  dh'  fhalbh  sinn  a  chum  gleòis, 
Tìr  a  strìbhich  na  Ròimhich 
Le  fòirneart  thoirt  uainn, 
Ach  ar  sìnnsearra  chòmhraig, 
'S  mar  sheòid  thug  iad  buaidh  ! 

Le  sòghalas  no  feisdeachas 

Ar  felthean  las  cha-n  f  hàs  ; 

Cha  toir  ròic  no  ruidht  oirnn  strìocadh 

Chum's  gu'n  dìobair  sinn  ar  càil ; 

'S  i  a'  phìob  a's  àirde  nual 

A  bhios  'gar  gluasad  gu  blàr  ; — 

Sin  an  ceòl  a  chumas  suas  annainn 

Cruadal  nan  Gàel. 

'S  co-chruaidh  sinn  ris  na  daragan 
Tha  thall-ud  anns  a*  ghleann  ; 
Is  co-luath  sinn  ris  an  eilid 
Air  nach  beir  ach  an  cù  seang  ; 

Mar  a'  ghealach  làn  as  t-fhoghar 
Nochdar  aghaidh  ar  cuid  sgiath, 
'S  roimh  'r  lannan  guineach  ge'ur 
Air  ^line'rbha  bi'dh  fiamh  ! 

Mar  a  sheideas  a'  ghaoth  tuath 
Air  a'  chuan  a's  gairge  toirm, 
'S  ann  mar  sin  a  ni  sinn  brùchdadh 
Air  ar  naimhde  'nùll  gu  borb  ; 
Mar  chreaga  trom  a'  tuirling  orr' 
Thig  ùr-shiol  nam  beannta, 
'G  an  caitheamh  as  le  'n  treuntas, 
'S  le  geiread  an  lanu. 

Mar  so,  ar  Lagh  's  ar  Rìgheachd 
Gu'n  dìonar  leinn  gu  bràth  ; — 
Agus  cath  air  taobh  na  Saorsa 
Gu'm  faoghkim  sinn  d'  ar  n-àl ; 
Gus  an  diong  iad  fòs  an  seanairean 
'Am  fearalas  's  'an  càil, 
'S  gus  an  cuir  iad  cìs  gun  tainng 
Air  an  Fhraing  's  air  an  Spàinn. 

Cruachax. 


25.— 3JAIRI  ALUINN  BHOIDHEACH, 

Fonn — "  Katherine  Ogìe" 

A  BHRUACHA>",  uilld,  's  a  thulaichean, 

Mu  chaisteal  lonar-lòchaidh  ! 

Gur  taitneach  leam  ur  sruthanan, 

'S  ur  bruthaichean  fo  neòinean  ! 

Mu'r  cuairt  biodh  sàmhradh  luiseanach 

A'  tuineachadh  'an  cònaigh  ! 

Oir  's  ann  a  ghabh  mi  cead  gu  bràth 

De  m'  Mhàiri  àluinn  bhòidhich  ! 

Bu  dosrach  ciabh  a'  bharraich  ghuiruij 
Bu  chùbhraidh  'n  sgitheach  blàth'orj 
Is  mi  r  a  fhasgadh  boltrach  ùr, 
'S  mo  rìin  rium  dlìith  'g  à  càradh. 
Na  h-uairean  òir,  air  aingeal  sge'ith, 
Grad,  tharainn,  chaidh,  'nar  sòlas  ; 
Oir  b'  annsa  leam  na  beatha  gràdh 
Mo  Mhairi  àluinn  bòidhich'  ! 

Le  ioma  bòid  'us  mànran  blàth 
]\Io  ghràdh  do  rinn  mi  pliògadh  ; 
'S  a'  gealltuinn  tric  à  comhlachadh, 
Ar  dealachadh  bha  brònach  ; 
Ach  O  !  mo  chreach,  an  reothadh-bàis 
A  mheath  mo  ghràdh  'nà  h-ògan  ! 
Gur  fuar  an  uaigh,  an  t-aite-tàimh 
Tha  'nis  aig  I\Iairi  bhòidhich  ! 

Ge  fuar  's  a'  bhàs  am  beulan  gràidh 

A's  tric  a  bha  mi  'pògadh  ; 

Ge  dìiint'  gu  bràth  a'  mhiog.  shuil  bhlàth 

Bha  daonnan  càirdeil  dhòmhsa ; 

'S  's  an  ùir  ged  thà  an  cridh'  a'  cràmh 

A  thug  dhomh  gràdh  le  deòthas ; 

O  !  'n  cridh'  mo  chuim  bi'dh  Bith  gu  bràth 

Aig  Màiri  àluinn  bhòidhich  ! 

Abrach. 


26 NIGHEAN  NA  H-OSTAIGE. 

Fonn — "  Go  to  the  d 1  aìid  shake  yourself." 

Ail.  "  Nach  ceutach  ni'an  na  h-òstaige, 
'S  i  re'idh  air  son  a  bhi  còrdadh  rith'  ? 
Is  pèurlainn  uile  'ta  còmhdach  à  muineil, 
'S  à  deise  gu  buileach  ro  òidamail ! 

Tha  gùn  de  'n  nnhusalin  chlòigh'  oirre, 

Rud  ùr  o  mhuUach  gu  bròig  oirre; 

A  ciabhan  caisreach  m'  à  leth-cheanna  maiseach 

'S  iad  sliomte  le  as-bhrigh  nan  ròsanan  ! 

Gur  cruinn  o'n  chrios  chum  à  bòthain  i ! 
Gur  cuimt'  à  broilleach  geal  sòlasach  ! 
A  cùl  's  a.  h-aghaidh  air  chumadh  ion-raghaidh, 
'S  i,  mar  ri  sin,  ladhach  gu  còmhradh  rith'." 

Raon.  "  Ach,  saoil  thu,  Ailein,  an  òl  i  deur  ? 
Tha  h-aodunn  tuiUe  'us  ròsach  leam." 

Aìl.  A  Raonuill,  fuirich,  le  d'  sgeigealais  ghuinich,— 
Tha  fìos  nach  eil  uireasabh  fòghluim  oirr'." 

Raon.   "  Tha  cainnt  'us  gaise  gu  leòr  aice ; 
Ri  cèard  gu'n  cumadh  i  cònsachadh  ; 
'S  co-niraheil  à  teanga  ri  gòbhlaig  na  nathrach ; 
Gur  mise  a  dh'  fhairich  's  a  chòmhdaich  e. 

Gur  gnàth  le  banaig  de  'seòrsa  sin, — 
Tha  gaoid  's  an  ubhal  ge  bòidheach  e, 
Gabh  uamsa  sanuis,  'us  seachainn  i,  Ailein, 
No  gabhaidh  tu  aireachas  sònraichte. 

Ge  riathach  Anna  Nic  Dhònuill  leat, 
Gabh  sios,  'us  farraid  am  pòs  i  thu, 
'S  i  màthair  cloiime  a's  glice  's  a's  gloine 
(A  dh'  aindeoin  à  loinne)  na  gròbag  ud." 

Ail.  "A  Raonuill,  beannachd  'us  tròcair  ort, 
A  chionn  na  thug  thu  dhe  d'  chòmhradh  dhomh, 
Gu'n  chuir  thu  as  m'  aire  buinn  bhuidhe  na  caillich, 
'Us  maise  na  caileige  stòpanaich. 

Ge  riathach  Anna  Nic  Dhònuill  leam, 
J\Io  riar  gu'm  farraid  mi  'm  pòs  i  mi ; 
'S  i  màthair  cloinne  a's  glice  's  a's  gloine 
(A  dh-andeoin  à  loinne)  na  dòduman  !" 

Eagar. 

27.— NA'M  FAIGHINN  GILLE  R'A 
CHEANNACH. 

Fonn — "  Gaol  am  Ptutonach  sughor." 

Na'm  faighinn  gille  r'ii  cheannach 
A  bheireadh  beannachd  gu  Màiri, 
'S  mo  shoiridh  le  caoineas 
A  dh-fhios  na  maidinn'  a  chràidh  mi ! 
Ged  nach  d'  thug  mi  dhut  faithrean, 
Ann  am  foiU  dhut  cha  d'  fhàs  mi ; 
'S  mura  math  leam  thu  fallain, 
Nara  mheal  mi  mo  shlàinte  ! 

'Se  d'  fhuran  a  leòn  mi, 
A  dh'  f hàg  am  bròn  so  air  m'  aigne ; 
A  thrumaich  m'  inntinn  fo  eislean ; 
Cha  dean  mi  e'irigh  le  gradadh  : 
Tha  mo  chridhe  neo-shunndach  ; 
Tha  mi  brìiite  fo  m'  aisnean ; 
Aig  a  mheud  's  'thug  mi  'ghaol  dut, 
'S  nach  faod  sinn  'bhi  tachairt. 

Ged  'chum  mi  'm  falach  an  sgèula, 
Tha  mi  'n  de'igh,  o  cheann  treis',  ort, 
Aig  a  mht-ud  's  'thug  mi  'ghaol  dut 
Tha  m'  aodunn  iar  preasadh  ; 
Dh'  f  hàs  glaise  'nam  ghruaidhean ; — 
'S  bochd  a'  bhuaidh  th'  air  an  t-seirc  sin 
A  chaochail  mo  shnuagh  dhiom, 
Mar  dhuine  truagh  'thig  à  teasaich  ! 

Mura  faigh  mi  do  bhuannachd, 

B'  f  hearr  gu'm  buailteadh  mi  thairis  ; 

Gu'n  cuirteadh  fo  lic  mi 

Ann  an  ciste  chaoil  dhainginn  ! 

Ma  ni  thu  nio  thrèigsinn, 
B'  fhearr  gu'n  èugainn,  's  nach  mairinn  ! — 
Aig  a  mheud  *s  thug  mi  'spèis  dhut 
Cha  bhi  m'  èibhneas  air  thalanih  ! 

AlLEAN  DUGHALLACH. 


28.— LUINNEAG. 

Fonn — "  Am  breaca7i  uallach." 

Hò  'n  ainnir  èugmhaiseach, 

Hò  'n  ainnir  bhòidheach,  channach  ; 

Hò  'n  ainnir  e'ugmhaiseach, 

Hò  'n  ainnir  òirdhearc,  bhanail. 

'Ainnir  mhaiseach  stuama, 

Gur  dual-bhuidh'  do  chuailean  clannach, 

D'  aogas  mar  an  neòinein, 

'S  do  phògan  air  bhlas  na  meala. 

Do  ghruaidhean  mar  fhann-ròsan, 
Beul  bòidheach  a  rinn  mo  mhealladh  ; 
B*  annsa  leam  do  chòmhradh 
Na  còisridhean  Ban-righ  Shasonn  ! 

Do  ghluasad  farasd*  mòdhar 
'An  seòmar,  no  'siubhal  faiche  ; 
An  eala,  'snamh  nam  mòr.thonn, 
An  òighe  's  ro  òrdheirc'  maise. 

Ge  sgiamhach  ìomhaigh  d'  aoduinn, 

'S  e  d'  f haoghlum  'thug  daors'  air  m'  aigne ; 

'Us  ge  h_àill  do  mhìn-chneas, 

'S  i  d'  inntinn  fo  chìs  'thug  m'  anam  ! 

Abrach. 

D  2 

29.— AN  SEIM-GEINNE. 

Foìin — "  Bob  and  Joan.''^ 

FÀgaidh  mi  an  gleann, — 
Falbhaidh  mi, — mo  thogair, — 
Theid  mi  feadh  nan  Gall 
Feuch  am  faigh  mi  obair. 

Cha-n  eil  feudh  nan  gleann 
Ach  du'-ghreann  na  bochdainn, 
Daoine  chion  nan  Ceann, 
'S  laosbuic  giin  na  boicinn  ! 
lasg  cha-n  eil  air  allt, 
Chuir  an  Gall  's  a'  phoit  e — 
'S  ma  thomhas  tu  ri  manng, 
'S  ann  a  theid  do  chrochadh  ! 

Dh'  fhàs  an  sgadan  gann, 

Chinn  an  dram  'na  lochaibh  ; — 

Dh'  fhàs  na  feara  fann, 

'S  chaiU  a'  chlann  am  brochan  ! 

Thraoigh  am  meas  's  am  miagh, 

Lionmhoraich  an  drochbheairt ; 

Threig  na  daoine  fial ; 

'S  chaidh  na  Triathan  toisgeal ! 

Chinn  gach  aonach  lom, 

Chaill  am  fonn  a  thoradh  ; 

Tha  na  cìsean  trom 

'S  gun  am  bonn  's  an  sporan ; 

'S  eudar  dhomh  bhi  triall, 

Tha  gach  sian  'gam  ghonadh, — 

Pàistean  gun  am  biadh 

'S  luchd  nam  fiach  'gam  sporadh  ! 

Fhiuur  mi  o  Rob  Gnùth 

Dusan  crùn  a's  droch-uair, 

Ach  cha-n  fhaigh  mi  'n  dìol, 

Slàn  mo  ghial,  gun  chosnadh ; 

Thàinig  litir  chruaidh 

O'n  mhaor  ruadh  a'  nochdadh — 

''  Cuirear  thu  an  sàs 

Mura  pàidh  thu  'n  nochd  iad  1" 

Fhuair  mi  cota-mòr 

O'n  fhear  chòir  's  a'  Chorpaich, 

Sin  'us  paithir  bhròg 

O'n  fhear  chrògach  chrosta  ; 

Ach,  mu'm  faigh  mi  'n  còrr, 

'S  dò  gu'm  bi  mi  corp-ruist', 

'S  nach  eil  duine  beò 

Dh'  fhòireas  air  mo  chlosaich  ! 

Cha  dean  fuireach  fe'um, 
'S  eudar  a  bhi  bogadh  ; — 
Tha  mo  cheann  iar  lèum, 
'S  te'umannan  gu  h-olc  orm  ! 
Teichidh  mi  's  an  oich' — 
Chaoidh  cha  leig  iad  clos  dhomh- 
B'  fhearr  na  so  bhi  marbh — 
Falbhaidh  mi  'san  toitich  ! 


30.— AN  CAIRDEAS  GUN  FHOILL. 

Fonn* — "  HiU  oho  ro,  oho  ro,  oho  ro,  Aì." 

ToGAM  dàn  air  an  òighe 

'Bhiodh  'gam  chòimh'deachd  's  gach  cuairt ; 

Togam  dàn  air  an  òighe 

A's  òr-bhuidhe  dual ; 

'■^  No  21. — •'  'Sc  ffiìilun  a'  ghunna." 

Togam  dàn  air  an  òighe 
A's  òr-dheirce  snuagh  ; — 
Togaibh  dàn  na  h-òigh'  àluinne,- 
Ailleag  na  stuaim'. 

*S  tric  a  bha  mi  's  mo  ghràdh 
Ann  am  fàsach  na  coiU', 
Ri  f àrsan  f'  à  sgàil, 
Ann  an  càirdeas  gun  fhoill ; — 
'Nà  h-ònarachd  shàmhaich 
Fo  'blàth-dhosaibh  caoimh 
Bhiodh  ar  bruadair  's  ar  mànran, 
Mar  phàras  na  soills'. 

'S  tric  a  bha  mi  's  mo  ghaoilean 

An  caolas  nan  long, 

A'  seòladh,  gu  h-aobhach, 

Air  aodunn  nan  tonn, — 

A'  ghealach  a'  taomadh 

A  caoin-ghath  air  fonn  ;— 

'S  ar  cridheachan  saor 

O  gach  baothais  gun  chonn. 

'S  tric  a  bha  mi  's  mo  ghràdh 
Ann  an  àros  nan  clìar, 
Far  *n  robh  dàin,  agus  àilleas 
A  shàsachadh  mhiann  ; — 
Ach  phìll  sinn  ar  ce'umna 
O  fhèill  nam  baoth-ghniomh, 
Le  h-osna  's  le  de'ur 
Mu  fhàl-bheusan  gun  rian. 

'S  tric  a  bha  mi  'us  m'  èudail 
Fo  le'us  na  re'  ùir', 
A'  cèum  ri  sruth-sle'ibhe 
Leinn  fèin,  fo  r^ul-dhriùchd  ;  — 
Thug  beannachd  do'n  oiche 
'S  d'  à  caoin-sholus  ciìiin, — 


45 

'Us  cràbhachd  'us  caoimh 

'Fàs,  fo'n  t-soillsean,  's  gach  rùn  ! 

Dhomh  fein  'us  do  m'  ghaol 

Gu'n  robh  'n  Gaol  fein  mar  lòn  ;— 

O  !   aobhachd  nan  aobhachd 

Nach  faoit'  chur  'am  mòid  ! 

Ar  cridhe  's  ar  n-anma 

Co-aimligte, — 's  f  òs 

Ar  ceud-fathan  eanchaidh 

'S  a'  gheanmnachd  bu  nòs. 

ABTlACir. 

31.— EALASAID. 

— "  Giin  d'  thiig  mi  'w  ionnsuidh  bhearraideach.'' 

Gu'n  tugainn  ionnsuidh  bhearraideach 
Air  dàn  a  sheinn  air  Ealasaid, 
Nion  àillidh  nam  bèus  ceanalta, 
Le'ug-thàlaidh  nam  fear  òg. 
A  gruag  air  fhiamh  nan  dìtheanan, 
'Nà  dualaibh  cuachach  lìomharra, 
M'à  guaillibh  bàn,  gu  sìodanach, 
Mar  chanach  mìn  an  lòin. 

A  sùilean  gorm-ghlan  gràdh-theumach 
Mar  dhriùchd  's  a'  mhaduinn  àileanta 
Air  dearcaibh  ìir  na  fàsaiche 
Fo  ghre'in,  a'  dearrsadh  beò. 
Beul  guamach,  cuanda,  mealanta, 
Air  seinn  nan  duanag  ealanta ; — 
Gur  niarachd  fear  a  mhealas  e, 
*S  do  cheanaltas,  le  còir. 

Geal-mhuineal  mìn  mar  fhar-rusgaìg 
An  ròis  air  ògan  meanganach, — 
'S  e  soillseachadh,  mar  chamhanaich, 
Gu  faileasach,  troi  'n  t-sròl. 

Uchd  àigh  nan  tlà'-smuain  gaolach, 
Paisgte  suas  'am  peurlainn  chraobhaich, — 
Leis  an  tàthlai'r  sùil  nan  aosmhor, 
'S  bheir  fo  dhaorsa  na  fìr  òg. 

Gur  glan  do  shnuagh  's  do  ghiìilan  ; 
Anns  gach  suairceas  thu  co'-ionnsuichte  : — 
Gur  tiunnail  do  aon  diìic  thu, 
No  do  phriùnnsa,  *s  an  Roinn-eòrp. 

S.  M. 


32.— AINNIR  NAN  GAIDHEAL. 

Fonn — "  Rose  of  Lucerne.'''' 

GuR  mòr  ort  mo  rùn, 
Ainnir  ìir  nan  sìil  gàireach, 
Gur  mòr  ort  mo  rùn, 
Ainnir  ùr  nan  ciabh  fàinneach. 

Ge  guamagach  cas-luath 

Guanag  na  Machair, 

Suaint'  ann  am  pasgadh  àillidh, 

Cha-n  eil  i  cho  be'usach 

Ri  èucaig  nan  Gàidheal. 

Gur  mòr,  &c. 

Ge  bòidheach  ri  'm  faicinn 
Og-mhnathan  Shasonn, 
Sàr-mhaiseach  mar  na  blàithean  ; 
Cha  tàlaidh  iad  m'  ùigh-sa 
O  ùr-ros  nan  Gàidheal. 

Gur  mòr,  &c. 
Ge  beò-shuileach  brasda 
Sò-ghradhach  gasda 
Gruagaichean  cas  na  Spàinnte, 
Cha-n  eil  iad  cho  tairis 
Ri  ainnir  nan  Gàidheal. 

Gur  raòr   &c. 


'S  ge  ceòl-bhinn,  gun  teaganih, 
Oighean  na  h-Eadailt, 
Eòlach  air  eagar  dhàna, — 
Giir  binne  leam  duanag 

0  ghruagaich  na  h-àiridh. 

Gur  mòr,  &c. 
Gur  cuaileanach  soighne 
Gruagach  a'  mhonaidh, 
Uasal,  gun  chron  'na  h-àbhaist ; — 
Gur  h-ìnntinneach  fallain 
Glan-fhaiUein  nan  àrd-bheann. 

Gur  mòr,  &c. 

1  mòralach  banaii ; 
Ròs-bhileach,  mealach, 
Fòghluimt'  's  gach  ceanal  àluinn  ; — 
Cha-n  fhaighear  air  thalamh 

ì\Iar  leannan  à  h-àicheadh  ! 

Gur  mòr,  &c. 

S.  M. 


33.— COII.LTEACH  UR  NA  MOR-THIR. 

Fon7i — '^  Birks  of  Aberfeldy." 

A  KioxAG  òg  a's  bòiche  gnìiis, 
A's  bòiche  gnùis,  a's  bòiche  gnùis, 
Am  falbh  thu  leam  air  chuairt  a  nunn 
Do  choilltich  ìiir  na  Mòr-thir? 

Tha  'n  Samhradh  sciUseach  feadh  nai-Q  blàtl^, 
'S  a'  boisgeadh  air  na  h-alltain  àill, 
Thig,  caitheamaid  na  làithean  àigh 
Feadh  fhàsaichean  na  Mòr-thir. 

Na  h-eòin  gu  greannor  ann  a'  seinn, 
'S  na  geugan  calltuinn  os  an  cinn, 
No  'sgiathais  thall,  ri  sìigradh  grinn, 
Feadh  choilltean  binn  na  Mòr-thir. 

Mar  bhalla  suas  na  bruachan  àrd, 
Fo  choip  am  bùrn  a'  brùchd  le  stàirnn, 
'S  na  geugan  cùrraidh  sgaoilt'  fo  bhlàth 
Thar  sruithean  àill  na  Mòr-thir. 

Na  stùcan  liath  fo  choroin  fhlùr, 
Na  h-easan  càir-gheal  sios  'nan  spijt, 
'S  an  ceò  ag  eirigh  'n  àird  'na  dhriùchd 
Air  coilltibh  ùr  na  Mòr-thir. 

Cia  bith  is  Dàn  domh  re  mo  chùrs' 
Cha-n  eirich  smuairean  orm  mu'n  chùis, 
'S  mo  shonas  iomlan  leats',  a  rùin, 
'An  coilltich  ìiir  na  Mòr-thir. — Burns. 

S.  M. 


34.— AN  RIBHINN  BHEAG  OG. 

Fomi — "  Mo  Mhali  bheag,  o." 

GuR  gaolach  leam  'bhi  làmh-riut, 

A  shàr-ainnir  òg, 

Ged  tha  thu  fòs  'ad  phàiste, 

Mo  shàr-chaihn  òg  ; — 

'S  na'm  b'eòlach  mi  air  bàrdachd, 

Gu'n  cuirinn  dàn  air  àirde 

'S  am  foiUsichinn  dhoibh  d'  àillteachd, 

Mo  shàr-ainnir  òg. 

Gur  bòidheach  leam  do  mhìn-fhalt, 

A  rìbhinn  bheag  òg, 

'Na  dhualagan  mar  shìoda, 

A  rìbhinn  bheag  òg  ; — 

Do  shùilean  glana  mìogach 

Mar  dhearrsa-gre'in'  air  fìor-uisg', 

'S  do  ghruaidhean  meachair  lìth-ghlan, 

Mar  lìomhar  nan  ròs. 

Do  bheul  mar  chuachaig-mheala, 

INIo  chdilin  beag  òg, 

Do  mhuineal,  geal  mar  eala, 

Mo  chailin  beag  òg  ; 

Do  bhroilleach  mar  an  neòinean, 

I\Iar  cheòl  nan  spe'ur  do  chòmhradh, 

'S  do  dhe'ud  mar  shneachd  iar  òg-chur, 

Mo  theò-chailin  òg. 

'S  'nuair  ruigeas  tu  an  aois  sin, 

A  chaoin-ainnir  òg, 

Gur  lion  iad  a  bheir  gaol  dhut, 

A  chaomh-ainnir  òg  ; — 

'S  an  t-òigear  sin  d'  an  tàrl  e 

Thu  'bhuileachadh  do  làimh  air 

Bi'dh  sonas  buan  'na  fhàrdaich— 

A  thlàth-ainnir  òg. 


S.  M. 


35.— GLOGAIDH-HOMH, 

Fonn — "  What  can  a  young  lassie,  ^c. 

O,  ciOD  a  ni  caileag, 
Og-chaileag,  deas-chaileag, 
Ciod  è  a  ni  caileag 
De  sheann-bhodach  faoin  ? 
Droch  bhuil  air  an  earras 
A  bhrosnaich  mo  mhamaidh 
A  Seònaid  a  mhalairt 
Air  fearann  'us  maoin  ! 

Ei'dh  am  bodach  a'  smùcail, 
A'  cneadraich  's  ag  ùnaich, 
'Us  mise,  fo  dhù-bron, 
'Am  chrùban  r'  a  thaobh 

A'  càradh  nan  lùireach, 
'Us  snigh'  air  mo  shùilean, 
A'  cuimhneach  nam  fiùran 
D'an  dùraiginn  gaol. 

O !  ciod,  &c. 

O  mhoch'thra  gu  feasgar 
Aon  tàmh  cha  teid  airsan, 
Ach  a'  seidil  's  ag  eirplich, 
'S  casd-feadrach  à  'chraos  ; 
E  clod-cheannach  cadlach, 
'S  an  fhuil  ann  iar  ragadh, — 
O  !   's  cianail  'bhi  cadal 
Le  glag-bhodach  baoth  ! 

O!   ciod,  &c. 

E  frionaiseach  miàgach, 

Ri  borbhan  's  ri  gnùsdaich  ; 

Cheart  aindeoin  mo  dhùrachd 

Cha  chùm  mi  air  saod  ; 

Bi'dh  eud  rium  'us  gròig  air 

Air  eagal  nan  òigear, — 

Mo  bhron  !  an  là  chòmhlaich  mi 

Sgleògairneach  maol  ! 

O !  ciod,  &c. 

'Nuair  chi  mi  bean  Lachuinn 
'S  à  naoidhean  'nà  h-achlais, 
Ag  imeachd  do'n  chlachan 
'S  à  tasgaidh  r'à  taobh, 
Thig  reachd  ann  am  bhràgad, 
Le  h-aimheal  'us  tàmailt, 
Gu'n  chàirich  iad  làmh-rium 
Sean-dràsgal  gun  saod  ! 

— O  !  ciod,  &c. 

Tha  truas  dhiom  aig  Anabla, 
Seann  phiuthar  m'  atbar, 

Mar  làmhas  gu'n  lean  mi 

A  h-earailean  caomh, — 

"  A  chùradh  's  a  chrannadh 

Gu  'ghreasad  fo  thalamh, 

*S  ùr-òigear  a  cheannach 

Le  h-earras  na  h-aos'." — Burns. 

S.  M. 


36.— THUG  I  CION  DOMHSA  BUILEACH. 

Fonn — "  /  hae  a  icife  o'  my  ain' 

Tha  Eilidh  seachd  deug  'us  còrr, 
'S  à  broiUeach  gu  ròsach  lurach, — 
Ge  h-ioma  fear  eil'  air  à  tòir 
A  cion  thug  i  dhòmhsa  buileach. 

Ge  lion  fear  bileagach  òg 
Tha  'sireadh  à  pòig  's  à  furain, 
Cha  ghe'ill  i  tuille  d'  an  glòir, 
O'n  thug  i  'cion  dòmhsa  buileach. 

Ge  ràiteach  Uilleam  nan  dròbh, 
'Us  Alastair  mòr  nam  buillean, 
Cha-n  fhaod  iad  tighin  'nà  còir 
O'n  thug  i  'cion  dòmhsa  buileach  ! 

Gu'n  dhiùlt  i  Lachunn  nan  seòl, 
'Us  Tramasgal  Gleòg  nan  sumag  ! 
Cha-n  elsd  i  idir  ri  'n  ròsg 
O'n  thug  i  'cion  dòmhsa  buileach. 

Bean  òg  gun  stannard  gun  ghò, 
A's  barraichte  eòl  'us  cumadh, 
A  bian  mar  ghaillinn  air  tòrr, 
'S  à  ceannaidh  mar  cheò  air  mulan  ! 

A  h-aodunn  flathasach  fòil; 

A  bilean  mar  chòineig  munaidh  ; 

Tha  clannadh  de  'h-anail  mar  dheò 
A  thig  o  raon  feòir  ri  turadh  ! 

Di-haoine  thig  Feill-an-ròid, 
Di-sathurna  *s  dòmhnach  bun  ris, 
Di-luain  gu'm  meal  mi  à  pòg, 
*S  gu'm  bi  mo  chuid  sòlais  buileach  ! 

Eagar. 


37.__AN  GAOL  TAIRIS. 

Fonn — "  Cha-n  innis  mi  dh'aon'tha  fo'n  ghrèìn\" 

O  !   BHUAXNAiCH  sinn  tairis  'nar  gaol 
Fad  bhliannai  bu  chaochlach  cuairt, 
A'  sealbhachadh  aoibhneis  a  che'il', 
'S  a'  measgnach  ar  de'ur  's  ar  smuaim. 

'S  'nuair  dh'fhair'inn-sa  mulad  no  beud, 
Ghrad-thigeadh  o  d'  bhe'ul  dhomh  fòir, 
Oir  dh'  iompaicheadh  d'  fhàilte  gun  phle'id 
Gach  duibhre  gu  le'us  thra'-nòin  ! 

'S  tric  aighir  'us  subhachas  daond' 
A*  tionndadh  gu  aoigh  a'  bhròin, 
]\Iar  thùirlingeas  duilleach  nan  craobh 
A's  t-fhoghar,  's  an  raon  fo  cheò, 

Ge  minic  a  dh'fhiosraich  sinn,  daor, 
A  mhalairt  so,  'ghaoil,  fo  leòn, 
Gur  h-eòl  dhuinn  le  che'il'  air  gach  taobh 
A  h-aon  nach  d*  rinn  aom  o  'n  nòs. 

O  !  bhuannaich  sinn  tairis  *nar  gaol 
Fad  bhliannai  bu  chaochlach  cuairt, 
A*  sealbhachadh  aoibhneis  a  che'il', 
*S  a'  measgnach  ar  de'ur  *s  ar  smuairn. 

'Us  caidreamaid  dòchas  gu'n  geill 
Na  shiubhail  d'ar  rè  do'n  chòrr  ; — 
Co-phàirticheams'  acain  do  chleibhs', 
'Us  gabh-s'  air  m'  uil'  eibhneas  còir  ! 

Abrach. 


38.— A'  BHEAN  AIG  FIONNLADH  FANN. 

Fo}i7i — "  Sic  a  ivìfe  as  Wiilie  had.^'' 

AiG  Fionnladh  Fann  gu'n  robh  a  thàmh 
'S  an  Sgàrdaich,  bràighe  uisge  Churra ; 
Buabastair  e  'thilgeadh  spàl, 
'S  a  ghoideadh  snàth  cho  math  ri  urra  ; 
Bha  bean  aige  's  i  buidhe  grànd', 
Meig  Nion  a'  Cheaird  b'i  màthair  doimeig — 
Leith'd  na  mnà  aig  Fionnladh  Fann 
Is  gann  gu'n  tugainn  puinneag  oirre  ! 

Tha  aice  sìiil. — leth-shuil  amhàin, 

*S  à  dreach  mar  dhà  shuil  cait,  gu  buileach, 

Fiacla  meirgeach, — cc5ig, — 'us  sgòrr  ; — 

Gu'm  bodhradh  à  clab  gleòdhrach  muillear :— 

Roibean  feòsaige  m'à  mùig, 

A  smig  's  à  sron  a'  mìiitheadh  conais, 

Leith'd  na  mnà,  &c. 

Cam-speireach  i,  's  i  luirgneach  fiar, 
A  leth-chas  bacach,  trian  'an  ciothram, 
Car  gu  deas  dhi,  's  car  dhi  tuath, 
G'à  cumail  suas  ann  an  co-chothrom ; 
Pait  air  broilleach  na  mna  mìne, 
'S  air  à  guaiUibh  mìll  mar  thorrain, 

Leith'd  na  mnà,  &c. 

Chìtear  bruchuil  taobh  a'  ghealbhain 
'Nighe  'sean-ghuis  le  'bois  dheiseil, 

Ach  bean  Fhionnlaidh  suathaidh  clùd 
Ri  'h-ùrlainn,  gur  h-i  'bhrùid  a's  speisealt ; 
Cràgan  mòra  mar  chleibh  òtraich, 
Gnùis  a  dheanadh  Lòchaidh  brollach, 

Leith'd  na  ranà,  &c. — BuRNS. 
S.  M. 


39.— CIA  CIANAIL  MI  AN  NOCHD. 

Fonn — "  Cauld  Kail  in  Aberdeen." 

CiA  cianail  mi  an  nochd  leam  fe'in, 

'Us  mi  gun  che'ile  làmh-rium  ! 

Mo  smuaintean  tiamhaidh,  's  mi  gun  ghl^us, 

Nach  eil  ann  te'  'bheir  gràdh  dhomh  ! 

Ochòin  !   is  truagh  an  t-òganach 
(D'  a  chrìdh'  gur  dò  bhi  cràiteach,) 
Nach  faigh  bean  òg  'an  cùirt  nan  òigh 
A  dheònaicheas  à  gràdh  dha  ! 

Cha-n  ioghnadh  ged  do  liath  mo  cheann, 
'S  ged  tha  mi  fann  'am  chàileachd, 
Cha-n  ioghnadh  m'  ùrla  'bhi  fo  ghreann, 
'S  nach  eil  mi  'n  geall  air  àbhachd. 

Ochòin,  &c. 

Gur  cruaidh  bhi  tionndadh  rè  na  h-oich' 
Gun  chlos,  gun  chaoimh, — ri  cànran  ; 
Gur  cruaidh  's  an  là  a  bhi  gun  sgoinn, 
Gun  dùil  ri  cloinn,  le  *m  mànran. 

Ochòin,  &c. 

'S  e  dh'  fhàg  gun  rìbhinn  mi,  fo  bhròn, 
Nach  d'  rinn  mi  òr  a  chàrnadh, 
'S  nach  eil  mo  sheòl  cho  fial  's  bu  chòir 
A  chumail  dòigh  air  càraid. 

Ochòin,  &c. 

Ged  tha  nio  chrìdh'  gu  trom  au  tì 
Air  òigni  ghrìnn  no  dhà  dhiubh, 
Cha  taobh  iad  nii — tha  maoin  am  dhìth, — 
'S  ro  dhliith  do'n  ChìU  tha  m'  fhàrdach  ! 
Ochòin,  &c. 

M.  S.  C. 


40.— LEUG  MO  CHRIDH. 

Fonn — "  lain  Ghlinn  Cuaichy 

Thar  gach  àird  as  an  sèid 

Gaoth  shiìibhlach  o  speur  nan  nial 

Thug  mise  mo  spe'is 

Do  'n  f  hannan  thig  sèamh  o'n  lar ; 

'S  ann  an  sin  a  tha  tàmh 

Na  h-ainnir'  a's  àiUidh  snuagh, 

Bean  òg  an  fhuilt  rèith, 

Ann  am  maise  nan  ce'udan  buaidh. 

Ged  is  ioma  sruth  baoth 

Doire-coille  'us  aonach  àrd 

Eadar  mise  's  mo  ghaol, 

Gu  bheil  m'  aigne  r'à  taobh  do  ghnà  ; 

Chi  mi  'cruth  anns  an  ròs, 

*S  a  bhileagan  òg  fo  dhealt, 

'S  bheir  c.nleir  gach  eòin 

'Am  chuimhne  à  ceòl-ghuth  blasd'. 

Gach  lus  air  an  raon 

A's  luraiche  aoigheil  dreach, 

Agus  fiamhachd  gach  eòin 

'iS'ara  aire  bheir  òigh'  na  mais'. 

Dhòmh-sa  coire  cha  lèur 

Ann  an  cailin  nam  beusan  mìn, — 

Ma  tha  foirfeachd  fo'n  ghre'in 

Tha  à  tuinidh  'an  Le'ug  mo  chrìdh'. 

Abracii. 

41.— 'S  OG  A  THUG  MI  GAOL  DHUT,  ANNA. 

Fonn — '^  Roy's  wife  of  Aldavalloch" 

S'  ÒG  a  thug  mi  luaidh  dhut,  Anna, 
'S  òg  a  thug  mi  luaidh  do  m'  leannan, 
'S  mar  is  bòi'che  'dh'  fhàs  gach  buaidh, 
Is  mòid'  a  chìnn  mo  luaidh,  ort,  Anna. 

Og,  feadh  nam  bruach,  a*  cuallach  bhàth', 
'S  a*  buain  nam  blàth, — bu  tràth  ort  m'aithne, 
B'  àiUidh'  le  m'  shùil,  's  an  àm  do  ghnùis 
Na  flùrain  ùr*  an  tùs  an  earraich. 

'S  òg,  &c. 

Cùrr-bhilean  tlàth  mar  bhlàth  an  fhraoich  ; 
Do  phòg  bha  maoth  mar  chaoin  a'  chanaich ; 
'S  tric,  meadhoin  là,  fo  sgàil  nan  craobh 
A  rinn  an  gaol  gu  caomh  ar  tarruing. 

'S  òg,  &c. 

Sùgradh  gun  mheang  'us  mànran  tlàth, 
Mar  's  nòs  do  phàistean  bàth,  'n  ar  n-aire, — 
Eòin  bheag  nan  geug  ri  'n  sùgradh  fcin, 
No  sèinn  le  h-èibhneas-gràidh  'n  ar  carabh. 
'S  òg,  &c. 

B'  àille  do  shùil  na  reulag  ìir, 
Bha  sgèinih  do  ghnìiis  mar  f  hiùran  barraich, 
Mìn-fhalt  do  chinn  'na  dhualaibh  slìom, 
'S  e  sìnte,  sios  o'n  stìom,  gu  bar'onn. 

'S  òg,  &c. 

'S  chinn  thu  gu  foirfe,  fìnealt,  àill, 
Mar  dh'fhàsas  àrd-chrann  sàr  à  faillean, — 
D'  ùr-bhroiUeach  mùirn  's  do  chuailean  dlùth 
A'  tàladh  rùin  gach  fìùrain  bharraicht*. 

'S  òg,  &c. 

Aotrom  do  cheum  mar  eun  air  sgèith, 
Do  ghiùlan  bc'usach,  bìth,  gun  sgainnil ; 
Nòsar  do  ghruaidh  mar  ùbhlan  gheug, — 
'S  niar  thùis  ag  eiridh  teis  o  d'  anail. 

'S  òg,  &c. 

IVIar  òradh  gre'in'  air  cruachan  àrd 
'S  a'  che'itean  àigh,  do  ghràdh  do  m'  anam  ; 
'Us  mar  a'  ghrian  do  bhian  nam  blàth, 
i\Iar  sin  do  m'  chàil  do  bhlà'-shuil  thairis. 

'S  leam  do  ghràdh  's  do  chàirdeas,  Anna, 
Riabh  o'n  bha  thu  'd  phàistean,  Anna, 
'S  O  !  cha  dìbir  mi  gu  bràth 
An  gaol  a  thug  mi  trà  dhut,  Anna. 

S.  M. 


42.— GURSAL,  A'  CKINN  AIRD. 

Fonn — "  Tibbie  I  hae  seen  the  day." 

A  Ghursal  chunna  mise  la' 
Nach  sealladh  tu  cho  gnùth  ; 
Ri  m'  ainnis  dh'  èirich  dronnag  ort, 
Ach,  's  coma  leam  co  dhiù  ! 

An  de  gu'n  choinnich  mi  thu  's  t-sliabh, 
Nior  labhair,  ach  thug  as  mar  fhiadh, 
Geoic-mhoit  ort  chionn  gur  bochd  mo  rian ; 
Ach  's  beag  mo  phian  mu'n  chùis  ! 

Cha  teagamh  leam  nach  e  do  bheachd, 
A  bhuinneag,  's  ainm  gu'n  d'  fhuair  thu  toic, 
Gu'n  tàlaidh  thu',  'nuair's  àill,  mo  thlachd, 
Le  priobadh  raisg  do  shvil. 

Ach,  doirbheas  air  an  dìbleachan, 
(Ged  robh  a  phòca  gun  am  plang). 

A  leanas  duairceal  uaibhreach,  aniij 
A  ghogas  ceann  mar  thù  ! 

Ged  thigeadh  fleasgach  tapaidh  beò, 
Ma  bhios  e  'chion  an  trusdair  òir, 
'S  ann  ni  sibh  car  a  chur  'n  ur  sròin, 
'S  a  fhreagairt  gnò,  le  mùig ! 

Ach,  O  !   ma  luaidhear  saibhreas  ris, 
Gu'n  lean  sibh  ris  cho  teann  ri  dris, 
Ged  's  gann  a  bhiodh  e,  'n  tùr  no  'm  fios, 
Nas  measaile  na  brùid  ! 

Ach,  seall  tu,  'Ghursal,  gabh-sa  toirt ; 
'S  e  stòras  d'  athar  'thog  do  mhoit; 
'S  an  rosad  foighneachd  a  bhiodh  ort, 
Cho  bochd  na  'm  biodh  tu  riùms'. 

Tha  caileag  thall  an  Lios-nan-learg, 
*S  à  'le'ine  b'  fhearr  leam  i,  gu  dearbh, 
Na  thus',  a  sglèid,  le  d'  mhile  marg, — 
Gu'm  b'  fhearra  dhut  sealltuinn  sìimh'il ! 

BURNS, — S.  M. 


43.— AN  LAMHRAGADH. 

nn — "  A  riffh  !   leig  dhachaigh  gu  ni'  mhàthair  mi.' 

A  RiGH  !  leig  dhachaigh  gu  m'  mhàthair  mi, 
Sguir  dhiom,  a  shlaididh,  'gam  shàrachadh  ! 
A  righ  !  leig  dhachaigh  gu  ra'  mhàthair  mi, 

Cha-n  fhaigh  thu  uam  pòg 

Ge  b'  oil  le  do  shròin  ; 

Sguir  !   buailidh  mi  dòrn  's  a'  chàirean  ort ! 

Mur  leig  thu  dhomh  tàmh, 

Gu'n  glaodh  mi  cho  àrd 

'S  gu'n  tig  cuid  de  m'  chàirde  'smàlas  thu. 

Seall !   shniomh  thu  mo  dhòrn, 

Is  chaill  mi  mo  bhròg, 

Is  shrachdthu  mo  chòta — 's  nàrach  dhut. — 

Nach  sguir  thu,  's  bi  falbh, — 

Gur  bòidheach,  gu  dearbh, 

Le  d'  obair,  an  dealbh  a  dh'  fhàg  thu  orm  ! 

Sin  !  bhris  thu  mo  chìr  ! 
Do  ghonadh  'ad  chrìdh'  ! 
Leig  as  mi,  no  chì  mo  bhràthair  sinn. 

Seall,  sid  Eobhan  Mòr 

Gu  h-àrd  air  an  tòrr  ! 

Dean  sgur  dhiom,  no  ìnnsidh  e  'm  mhàthair  e. 

Leig  cead  domh,  's  thoir  ort 

Gu  Seònaid  nan  cnoc, 

Gu  bheil  i  fo  sprochd  o'n  dh*  fhàg  thu  i. 

Eagar. 


44._DEIREADH  NA   MOITE. 
Fonn — "  Tha  m   a'igne  rium  ag  èirigh." 

GuR  fad  o'n  tha  mi  'n  tòir  ort, 
A  Mhali  òg  nan  ce'utabh, 
'S  gur  fad  o'n  gheall  thu  eiridinn 
Air  deilis  theth  mo  chrìdh' ; 
A  ch  fathast  tha  mi  deireasach 
A'  feitheamh  uat  ri  faochadh  ; — 
O  !  greas,  'us  dean  mo  shaoradh, 
Le  d'  ghaol  mu'n  claoidhear  mi  ! 

Chaidh  'n  t-Earrach  fad  air  chùl  uainn, 
'S  tha  'n  Samhradh  ùr  mu'n  cuairt  duinn, 
Tha  Nàdur  blàth  ri  sùgradh 
Feadh  nan  gleann,  nan  stùchd,  's  nan  sliabh  ; 

Gach  creutair  soiia,  's  cèiY  aige 
Ri  h-èibhneas  feadh  nan  grianan  ; — 
Bi'dh  mise  'mhàin  'am  ònrachdan 
Ma  shòras  tu  bhi  'm  riar. 

'S  tha  'n  geamhradh  a'  tigh'n  dlìith  oirnn, 

Le  'dhùldachd  'us  le  'fhuarachd, 

'S  tha  'n  aois  a'  teachd  air  chùlaobh  sin, 

Le  'h-ìirla  phreasaich  chruaidh  ; 

'S  ma  fhroiseas  blàth  na  h-òige  dhiot, 

A  shòrag,  creid-sa  uamsa 

Nach  faigh  thu,  'nuair  a's  àill  leat  e, 

Mo  làmh-sa  no  mo  hiaidh  ! 


S.  M. 


45.— AM  FOIRNEADH. 

Fonn — "  UiUcachain^  aìi  tig  ilm  idir.' 

IsEABAiL,  nach  gabh  thu  furas, 
Iseabail,  nach  dean  thu  tàmh  ? 
Iseabail,  gu  bheil  thu  gòrach 
Mu'n  am  pòs  thu  Donull  bàn. 

Geda  thàinig  e  gu  làithibh, 
Tha  e  làidir,  reachd'or,  slàn  ; 
Na  biodh  iomgain  ort  a  h-àlach, 
Bios  tu  'd  mhàthair,  na  gabh  sgàth. 

'S  math  do  bhòrd  a  bhi  gun  ghainne, 
'S  paikeas  bainne  aig  do  bhà, 
Seach  'bhi  'n  taice  giullain  shuarraich, 
'S  e  gun  bhuaile  is  gun  bhàrr. 

Gheibh  thu  deiseachan  'us  rìomhadh, 
Cha  bhi  'n  dìth  ort,  theid  mi  'n  ràth, 
'S  fearr  dhut  sin  na'n  airc,  'us  brlodal 
lain  chrin  à  Dail-a'-chàis  ! 

Tog  dhe  d'  iomairt  feadh  an  tighe, 
Cha-n  eil  math  dhut  a  hhi  bàth, 
Glac  an  gliocas, — 's  glac  an  stòras 
'Tha  cho  deònach  teachd  'ad  dhàil. 

Iseabail,  miir  gabh  thu  *n  tairgse, 
Bios  mi  feargach  riut  gu  bràth, — 
JMuna  còrd  thu  nochd  ri  Dònull, 
Gabh  mu  d'  chaiseart  tòs  an  là ! 

Greas,  gabh  comhairle,  's  cuir  umad, 
Bios  an  duine  so  gu'n  dàil, 
Na  biodh  aileag  ann  do  mhuineal 
'Nuair  a  chuireas  e  ort  fàilt'. 


S.  M. 


46 AN  CIANALAS. 

Fonn — "  A  Mhairi  bhoidheach  '*  a  Mhairi  ghaolaclu" 

Ged  thainig  aimsir  nan  lus  's  nan  eòinean, 
'S  ged  tha  na  dailthean  fo  thrusgan  neòinean, 
'N  am  chridhe  trom-sa  cha  mhosgail  bòi'chead 
An  t-samhraidli  àiUidh  ach  dàn  gun  sòlas, 

A  IMhàiri  aoigheil,  a  Mhàiri  bhòidheach, 
A  Mhàiri  aobhach  a  dh'  fhàg  mi  brònach^ 
A  Mhàiri  ghaolach  a  rinn  mo  leònadh, 
O  !   tìll  an  taobh  so,  ma's  caomh  leat  beò  mi  !* 

O'n  dh'  fhàg  thu  Albainn  nan  garbh-bheann  mòra, 
Riabh  riabh  o'n  dh'  fhalbh  thu  gu'n  'shearg  mo  dhòchas, 
Mo  chridhe  bruaidleanach  goirt  gun  stòldas, 
'S  mo  chadal  luaineach,  gun  tuar  mo  neòil  orra. 

Cha-n  fhios — nach  dìchuimhnich  thu  mi  'n  còisir 
Nan  comunn  rìomhach  'f*  am  bi  thu  'n  cònaigh, — 
Cha-n  fhios — an  tìll  thu  do  thìr  nam  mòr-bheann, — 
Cha-n  f  hios — ciod  ni  mi  ? — ad  dhìth  cha  bheò  mi ! 


*  Airis  so  aig  deireadh  gach  rainn. 

'An  gleannan  uaigneach  nan  cuach  's  nan  sòbhracli 
Gur  tric  air  chuairt  mi,  's  an  duathar,  ònrach, 
A'  sireadh  d'  ìomhaigh  's  gach  ionad  sònruichte 
Far  'm  bu  dual  dhuinn  bhi  cluaineis  còmhla. 

'S  tha  'n  t-eas  a'  smùidrich  thar  sgiir  na  Mòr-chraig, 

Tha  'm  beithe  lìibach  gu  h-ùr  'gà  còmhdach, 

Na  bruacha  'lùisreadh  le  lusain  nòsar, — 

Ach,  cliion  mo  rìiin,  cha-n  eil  m'  ìiigh  'na  'm  bòi'chead  ! 

Tha  'choiUe  uaine  mu  chruaich  na  Mòr-chraig, 
Is  ceileir  guanach  aig  tuath  nan  cròchd-mheur, 
Ach  mise — ('s  truagh  mi !)  cha  tog  an  ceòl  mi, 
Aon  nì  cha  ghhiais  dhiom  an  smuairean  bròin  so  ! 

Ach  sid  a  dh'  fhuadaicheadh  uam  am  bròn  so, 
A  bhi,  mar  b'  àbhaist,  le  Màiri  bhòidhich, 
Air  feadh  nam  fàsach,  's  nan  lagan  ròsach, 
A'  mealtuinn  mànrain  à  gràidh  's  à  còmhraidh. 

S.  M. 


47.— MAISE  NA  H-OIGE. 

Fonn — "  FailHrinn,  ziillirinn,  ocharainn,  iw,"  S^-c. 

Ge  bòidheach  na  sraithean 
'Nan  laidhe  fo  f  he'ur ; 
Ge  raghainn  shùl  craobhan  ùr 
lar  an  còmhdach  le  driùchd  ; 
'S  raghnaiche  'n  sealladh  lium 
Cailin  thrì-deug. — 

Air  failHrinn,  uilHrinn,  &  c. 


Gur  cèutach  lium  caileag 
Nan  camagan  rèith  ; 
An  ainnir  òg  bheathail,  bheò, 
'S  i  gun  lùb  na  gun  ghò. 

Saor  0  gach  smalan 
Ri  dealar  nan  rèul. 

Air  taillirinn,  uillirinn,  &c. 

A  blà'-bhilean  meala 

Mar  mhealas  nam  pe'ur  ; 

A  broilleach  bàn  's  e  fo  bhlàth ; 

Muineal  àigh,  ruighe  gràidh  ; 

'S  àile  à  h-anail 

Mar  chaineal  nan  le'igh. 

Air  faiUirinn,  uillirinn,  &c. 

'S  e  'cuailean  donn  clannach 

A's  cannaiche  gle'us ; 

E  barrach  dlùth  'sruth  m'  à  cùl, 

'S  mu  na  guaillibh  geal  lùgh, 

Urar  mar  achadh 

'Am  maduinn  chiùin  che'it. 

Air  faiUirinn,  uillirinnj  Scc. 

'Nà  gluasad  i  ealamh, 

'S  i  banail  'nà  be'us, 

Tha  fiamh  à  gnuis  fallain  ùr, 

'S  dealan  ciùrraidh  'nà  sùil ; 

'S  cùis  i  gu  anam 

A  tharruing  fo  ghèill ! 

Air  faillirinn,  uillirinn,  &c. 

S.  M. 


43 CNUASACHD  CAILLICH  DHONNCHAIDH 

'IC  UILLEAM. 

Fonn — "  Comhachag  bhochd  na  Sròine.^* 

a'  cheud  earanx. 

Mi  'm  shuidhe  air  IMeall-an-fhuaraln, 
'Sealltuinn  mu'n  cuairt  air  Loch-lìobhann, 

(Far  an  robh  mi  aotrom  uallach,) 

'S  air  na  glinn  's  na  ghluais  mo  shinnsre, 

Chi  mi  'n  t-Inbhear  agus  Comhann, 

A'  Chàrnach,  's  na  Maola-dubha, 

(Cha  b'  iacl  ach  na  Maola  buidhe,) 

A  dh'  fhàs  gu  bainnear,  braonach,  cliithor, 

Agus  Coir'-fhioghain  nam  fuaran, 

As  an  tric  an  d'  fhuair  mi  deoch, 

'S  am  minic  an  robh  'n  damh  cluas-dhearg 

'Dol  'na  ghailc  le  luath's  nan  con  ; 

'S  Acha-trìochadain  nam  beann, 
A's  àrd  ceann  'an  iarmailt  nan  spe'ur ; 
Is  colgarr'  greann  ri  slignich  shneachd, — 
Creaga  glas  mu'n  cinn  am  fe'ur  ; 

'LTs  aghaidh  riabhach  Sgùr-na-cìche 
'SealItuinn  dìreach  air  a'  Chaillich  ; 
Ge  riabhach  brucach,  gur  brìgheil, 
Seamragach,  mìllteachail,  failleil. 

'S  ioma  gaillionn  agus  gaoth 
Dh'  fhuilig  an  dà  aodunn  ghlas, 
Cha  luidh  orra  smal  na  h-aos', 
*S  gu  la  bhràth  cha  chaochail  as. 

'S  ioma  òganach  deas  ùr 

Bu  shùbailt  glùn  's  bu  lùthar  cas 

A  shiubhail  aghaidh  an  stùc, 

'S  a  leig  a  chù  seang,  siùbhlach,  bras. 

Chi  mi  Gairbinn  nan  càrn  glas', 
'Us  Fe'ith-nan-lap  air  à  cùl, 
Coire-chorcaig  's  Gleann-a-chaolais 
'S  an  dean  am  boc  le  blaoman*  dùsgadh. 

*  Blaoghan. 

Chi  mi  'm  Bodach  stùcach,  gruamach, 

Coire-na-bà  's  an  dà  Ghruagaich, 

'S  an  dean  damh  na  cràice  nuallan, 

'S  tàrmachan  nan  àrd  a  ghruadal. 

Tha  mi  'sealltuinn  air  mo  dhe'igh 

Air  sle'ibht'  a's  tric  a  che'um  mo  chas, 

'S  fann-ghrian  an  fheasgair  a'  de'arrs' 

Air  an  sliosan  rèithe  cas. 

Tha  mo  chridhe  ann  am  chliabh 

(Le  buille  dhein)  'am  fiabhras  bras, 

A'  meòmhrachadh  fìnid  mo  chuairt 

'An  tìr  nan  cruach,  nan  gleann,  's  nan  glac. 

AN  DARA  H-EARANN. 

Ach  ma  ni  mi  triall  air  m'  ais, 

(Mo  cheann  glas,  's  mo  chas  neo-lùthor,) 

Bi'dh  mi  fàilteachadh  nan  aonach 

'N  àit'  nan  daoine  b'à'ist*  bhi  dlìith  dhomh. 

Bi'dh  mo  chridhe  dhiom  a'  foighneachd 
Cà'  bheil  na  maidionnan  àbhach 
A  chithinn,  moch  agus  feasgar, 
'Dol  a  leigeil  cruidh  do'n  fhàsach  ? 

C'àit'  am  beil  sgalag  an  àitich  ? 

C'àit'  am  beil  àireach  na  sprèidhe, 

Le  'm  bu  bhinn  'bhi  'n  gleann  na  h-àiridh 

'G  eisdeachd  toirm  an  àil  a'  ge'umraich  ? 

C'àit'  am  beil  sealgair  nam  fiadh  ? 
C'àit'  am  beil  iasgair  na  h-amhann  ? 
Cà'  bheil  uile  mo  luchd-eòlais  ? — 
Tha, — gun  deò  fo'n  fhòid  'nan  laidhe  ! 

Ach  saoilidh  mi  gu'm  faic  mi  'n  cruth, 
A'  tàmh,  fo  stuirt,  air  uchd  nan  stall ; 

=f  B'àbhaist 

Saoilidh  nii  gu'n  cluinn  mi  'n  guth 
'An  tormanaich  shruth  nan  alld  ! 

'S  cianail  leam  fiamhachd  nan  tom, 
'S  an  dubhar  trom  a  ta  mu'n  t-sliabh  ; — 
Cha  doilleireaclid  air  gnùis  na  grein'  e — 
'S  i  mo  leursainn  tha  dol  dhiom  ! 

'S  tiamhaidh  leam  torman  nan  eas 
A'  taomadh  feadh  sgolb  nan  creag — 
A  chraobh  l'iath,  tha  miarach  dosach, 
'S  cuimhne  leam  'nuair  bha  thu  d'  phreas  ! 

*S  cuimhne  leam  'nuair  bha  thu  d'  phreasan, 
'S  a  lùbadh  a'  chuthag  do  ghuisein, 
'Nuair  a  bhiodh  i,  àm  an  fheasgair, 
Ri  gug-gìig  'an  dlùth's  nan  dosan. 

Duibhre  na  h-oiche  teachd  fagus, 
Smeòrach  's  an  ògan  a  b'  fhaide, 
'S  neòineanan  lòintean  an  driìichd 
'Dùnadh  an  sìil — 'dol  a  chadal. 

Oigearan  a'  tigh'n  à  fireach, 
Buachaillean  a'  teachd  o'n  innis, 
Duanag  aig  gruagaich  na  buaile, 
'S  mac-talla  'cur  suas  à  binneis. 

Oigeir  fhaoin  d  'an  aois  am  fichead, 
Treun  à  d'  dhòrn,  'us  àrd  'am  misnich, 
Bi'dh  tu  fathast  mar  ta  mise, 
'Caoidh  nan  nithe  a  chaidh  seachad  : 

Do  làmh  lag,  do  che'um  mall, 
Do  chridhe  trom,  do  shviil  dall, 
Do  cheann  crom,  do  chom  fann, 
Gu  h-uaigh  ag  aomadh  gu  teann. 

Tha  beath'  an  duine  a'  triall 
I\f ar  fhaileas  nan  nial  air  fonn, 

(Gaoth  'gan  ruagadh  'san  speiir,) 
'S  co  gheibh  lorg  an  dèigh  am  bonn  ! 

Dhìrich  mi  aoibhinn  an  tulach, 
iMi  nise  tearnadh  fo  mhulad, 
Cuan  na  Sìorr'achd  am  làthair, — 
Air  a  thràigh  co  thàrras  fuireach  ? 

A  Thì  chuir  solus  anns  a'  ghrein, 
Agus  crìoch  roi'  che'um  nan  tonn, 
'An  gleann  dorcha  sgàil'  a'  bhàis 
Biodh  do  làmh  's  do  ghràsan  leam  ! 

Cruachan. 


49.— OIGHRE  'N  TIGH'  CHLIUITICH. 

Air  Fonn — "  O  hù  o,  o  hic  o, 

O  hà  0,  ho  èile/^  S^c. 

Oa-oighre  'n  tigh'  chliìiitich 
Cò  dhiùltadh  leat  e'irigh  ? 
Og-oighre  'n  tigh'  chliùitich, 
'Nàm  rùsgadh  nan  ge'ur-lann  ? 
Og-oighre  'n  tigh'  chliùitich. 

Na'm  faighinn-sa  còmhnadh 
O  dheachdadh  na  ceòlraidh, 
Chuirinn  dàn  ann  an  òrdugh 
Air  an  òigear,  Ene'as. 

Ort,  Aonghais  òig  Ghlinnich, 
Oighre  Chnòideart  nam  fireach, — 
Thu  bhi  còrr  tha  mi  sireadh 
Ann  an  grinneas  's  an  èuchdaibh. 

Ged  bu  chiìiin  thu  'r.d  leanabh, 
'S  fad'  tha  mis'  iar  mo  mhealladh, 

'N  uair  a  ghairmear  'ad  fhear  thu, 
Mur  ceannardach  tre'un  thu. 

Cha  b'ann  o  fhuil  shuaraich 
A  thug  thu  bhi  uaibhreach, 
'Sa  liuthad  sruth  uasal 
Tha  'n  cuairtibh  do  chleibhe. 

Dh'innsinn  earrann  de  d'  Shinnsreachd, 
larla  Rois  agus  Ile, 
Innse-gall  'us  Chinntìre, 
Siol  Mhìlidh  nan  trèun-chath. 

Ann  'ad  àrd-fhriainh  nach  canam 
Ciar-Olaus  o  Mhanainn  ? 
B'e  sud  sàr  "  Righ  na  mara" 
'S  tric  chuir  Galla  'niin  eiginn. 

Mar  sud  'san  sonn  a  bha  ainmeil, 
Leis  'n  do  chuireadh  cath  Gharbh'aich, 
'Choisinn  buaidh',  's  a'  mhòr  aintheas, 
Thar  armailt  na  Beurla. 

Oighre  dligheach  Righ  Fionnaghail 
D'an  robh  "  Tigh  'us  leth  Alba," 
D'an  robh  treun-fhir  nan  Garbh-chrioch 
'Na  armailt  ag  e'iridh. 

Bu  libh  èirigh  nan  daoine 
'Thig  o  IMhùideart  nan  caolas, 
Ged  nach  marbhte  riabh  Raonull* 
Ann  an  caonnaig  Bhlair-le'ine. 

'S  gur  tu'n  Raonullach  maiseach, 
'Dh'aindeoin  mi-ruin  luchd-talcuis  : — 
Tha  fuil  righrean  gun  ghaiseadh, 
A'  siubhal  bras  ann  ad  fhe'ithibh. 

*  Raonull  Gallda. 

An  dà  fhuil  a  rinn  sioladh 
Troi'  Rao7iull,*  's  troi  'n  Iarla,f 
Thug  iad  coinneamh  'nad  chliabh  sa — 
'S  tu  Siol  an  dà  thrèun-laoich. 

Sud  na  fir  'ni  dhuit  ìimhlachd, 
]Mar  oighre  Flatha  an  Dùchais — 
Siol  Ailein  à  .Mùideart — 
'S  siol  Uisdein  à  Slèibhte. 

Righ  !   gu  faiceams'  thu  fathast, 
'Ad  cheannard-stiùraidh  air  3Iaithibh 
]Mar  bu  dual  dhut  o  d'  Athair — 
Ard-f hlath  sin  na  fèile. 

Righ  !  gu  faìceam  thu  d'  Stàta, 
'Cumail  suas  cliù  nan  Gàidheal, 
Shubhailcean,  misnich,  'us  cànain, 
Dream  d'  an  nàmhuid  nach  gèilleadh. 

Righ  !  gu  faiceam  na  làithean, 
lar  ccsnadh  buaidh  dhut  's  na  blàraibhj 
'Gheibh  dhut  Moraireachd  Aroi&, 
Còir  do  Nàduir,  's  do  bhèusan. 

Righ  !  gu  faic  mi  thu  freasdal 
Ann  am  Pàrlamaid  Bhreatuinn — 
Ar  Saorsainn  a  sheasamh, 
Le  treis,  o  gach  e'ucoir. 

'Reir  fior  mheud  an  luaidh-chliù 
Mu  d'  shinnsreachd  a  chualas, 
Biodh  do  ghaisge,  's  do  shu'ailcean 
A'  toirt  buaidh  air  a  chèile. 

Bi  seirceil  ri  d'  dhaoine, 
Ri  d'  chàirdean  bi  faoilidh, 

*  RaonuU  nan  Eilean.  t  larla  Rois. 

*S  ri  d'  nàmhaid  bi  daondach — 
Fo  d'  f  hraoch  'nuair  a  ghèilleas. 

'Se  dùrachd  mo  chlèibh  dhut, 

Gach  piseach,  's  gach  èibhneas, 

'S  do  shliochd  mar  Chonn  nan  ceud  chath* 

Gu  àm  cein  bhi  gun  di-chuimhn*. 

Og-oighre  *n  tigh'  chliviitich, 
Co  dhiùltadh  leat  èirigh  ? 
Og-oighre  'n  tigh'  chliùitich, 
'N  àm  rùsgadh  nan  gèur-lann, 
Og-oighre  'n  tigh'  chliùitich  ? 
'S  cha  diùltainn-sa  fèin  e, 
Og-oighre  'n  tigh'  chliùitich. 


50.— MUIRNE  BHAIL-AN-'UARAIN. 

Fonn — "  The  lass  of  Ardantcenie.^* 

Mi  sgìth  ag  imeachd  feadh  nam  beann 

'S  an  tric  am  mang  a'  gluasad ; 

Mo  che'um  a-sios  gu  làr  nan  gleann, 

'S  mo  sheang-chu  falbh  fo  ghruaman  ; — 

Cha  d'  rinn  mi  euchd  air  iar-odh'  'n  fhe'idh, 

*S  cha  d'  imir  beud  air  ruadhaig, — 

Ach  's  e  'dh'f hàg  trom  mo  cheum  'us  m'  fhonn 

'N  nion  donn  tha  'm  Bail-an-'uarain. 

'S  i  Mìiime  bhàn  nan  cuachag  àir, 
'S  nan  àbhaist  màllta  suairce, 
(Reul-iùil  mo  ghràidh,  a  gheall  à  làmh 
Le  bòidean  dàna  buan  domli) 
A  ghluais  an  cràdh  nach  sìol  gu  bràth 
'Nam  inntinn,  làn  de  smuairean  ; — 

*  Conn  ceud-chathach. 

'S  e  'm  Bàs  amhàin  a  smàlas  tàir 
Ni'n  àiUidh  Bhail-an-'uarain. 

'Nuair  dh'  fhàg  mi  'm  Bàna,  moch  di-màirt, 

Mo  chrìdh'  bha  àrd  'us  uallach, 

A'  smuaineach  air  a'  bhrìodal  bhlàth 

Bha  'n  dàn  domh  leis  a'  gliruagaich ; 

Ach,  O  !  mo  chàs, — 'nuair  chuir  mi  fàilt 

Air  nìonaig  àill  nan  cuachag  ; — 

'S  e  thuirt  i, — "  Tìll ;  leig  dhiot  bhi  strìbh 

Mu  rìbhinn  Bhail-an-'uarain ; 

"  Tha  òigear  fiù  gu  mòr  seach  thù 
An  de'is  mo  rùn  a  bhuannachd  ! 
A  sprèidh  air  lòn,  's  a  raòintean  mòr ! 
'S  gach  nì  air  dòigh  mu'n  cuairt  da ! 
An  gaol  gun  ghò  a  f  huair  thu  òg, 
Ri  linn  mo  ghòraich,  uamsa, 
Le  h-eòlas  mhùth, — na  h-àraich  dùil 
Ri  Mìiirne  Bhail-an-'uarain  !" — 

Do  thiìmndaidh  i  à  cìilaobh  riìim, 

'S  mo  chrìdh'  mar  lùnn  nan  cuaintean,^ 

Ach  sheall  mo  ghaodhar  bàn  'nam  ghnijis 

'Us  ìirla  làn  de  thruas  rium  ; — 

Gu'n  ghluais  mi  trom  a-sios  an  tom 

'S  am  fonn  so  teachd  fo  m'  chnuasachd — 

"  Gur  h-e  mo  chù  a's  dìllse  rùn 

Na  JMùirne  Bhail-an-'uarain  !" 

S.  M. 


AN  CLAR-AMAIS. 


1.  Gaòl  an  Fhithich  air  a'  Chnàimh, 

2.  An  Grearan  gun  Rath, 

3.  Teich  do'n  Fhasach, 

4.  A'  Chuairt  Shamliraidh, 
6.  Ruairidli  Mac  Ailpein  duibh, 
6.  Illean  mo  Ghaol, 
7-  Aoirig  àill,  . 

8.  Mairi  Antia, 

9.  An  t-Oigear  TJallach, 

10.  An  Oighe  àluinn, 

11.  An  Euradh  ghogaideach,  . 

12.  Am  Fonn, 

13.  An  Car  clis, 

14.  Cumha  Chruachain 

15.  Thuirt  mo  Mhàthair  riura, 

16.  Cumha  lonar-Ghairidh, 

17.  An  t-Armunn  gun  Spìd,     . 
18    Am  Buaireadh, 

19.  An  Cion-falaich,     . 

20.  Am  Fiadh, 

21.  Tràghadh  mo  dhùtha, 

22.  An  GiIIe  fada  mòr, 
2.3.  O !  gur  brònach  m'  anam  fo  sprochd. 

24.  Eideadh  nan  Gàel, 

25.  Màiri  àluinn  bhòidheach, 

26.  Nighean  na  h-òstaige,  . 

27.  Na'm  faighinn  giUe  r'a  cheannach, 

28.  Luinneag, 

29.  An  Seim-geinne,     . 

30.  An  Càirdeas  gun  fhoill, 

31.  Ealasaid, 

32.  Ainnir  nan  Gàidheal,  . 

33.  Coillteach  ùr  na  Mòr-thir, 

34.  An  Rìbhinn  bheag  òg, 

35.  Glogaidh-homh, 

36.  Thug  i  cion  dòmhsa  buileach, 
37-  An  Gaol  tairis, 

38.  A'  bhean  aig  Fionnladh  Fann, 

39.  Cia  cianail  mi  an  nochd,    . 
4V).  Lèug  mo  chrìdh, 

41.  'S  òg  a  thug  mi  gaol  dhut,  Anna. 

42.  Gursal,  a'  chinn  àird, 

43.  An  Làmhragadh,     . 

44.  Deireadh  na  moite, 

45.  Am  Fòirneadh, 

46.  An  Cianalas, 

47.  Maise  na  h-òige, 

48.  Cnuasachd  Caillich  Dhonnchaidh 

49.  Oighre  'n  Tigh'  Chliùitich, 

50.  Mùirne  Bhaii-an-'uarain, 

M'Alpine's  Gaelic  Grammar,  12mo,  seiwr?,  ...     1     0 

Macbean's  Lessons  in  Gaelic,         ...         ...         ...     1     0 

M'Callum's  History  of  the  Church  of  Christ,  8vo,     4     0 
MaccoU's  Mountain  Minstrel,  18mo,  cloth,         ...     1     6 
Macclonald's  (Mac  Mhaistir  Alistir)  Gaelic  Songs,     2     0 
Macdonakl's     (Rev.    Dr)    Gaelic    Poems,    doth,     2     6 
...     Waters  of  Jordan,  ISmo,  seioed,    ...         ...     0    2 

M'Innes  (Rev.  D.)  Conversations  in  Gaelic  and 

English,  with  preface  by  Professor  Blackie,  1  0 
M'Intyre's  (Duncan  Ban)  Poems  and  Songs,  with 

an  EngUsh  Translation  of  ' '  Coire  Cheathaich" 

and  "Ben  Dorain,"  18mo,      ...         ...         ...     2     0 

M'Intyre  (Rev.  D. )  on  the  Antiquity  of  the  Gaelic 

Language  (in  English),  ...         ...         ...     1     6 

Mackay's  (Rob  Donn)  Songs  and  Poems,  18mo,        2     6 
Mackenzie's  (A.)  History  of  Scotland,  Eachdraidh 

nsi  H-Alha,  12mo,  cloth,  3     6 

Mackellar's    (Mrs    Mary)    Gaelic    and    English 

Poems,  cloth .  .         ...         ...         ...     3     6 

. . .     Tourists'  Hand-Book  of  Gaelic  and  English 

Phrases,  with  Pronunciation,    ...  ...     0     6 

Mackenzie's  Beauties  of  Gaelic  Poetry,  royal  8vo,   18     0 

...     Gaelic  Melodist,  32mo,        ...  "' 0    4 

^laclaurin's  Sermon,  Uaill  arm  an  Crann-Causaidh 

Chriosd, 0    6 

Macleod,  Rev.  Dr,  Sermon  on  the  Life  of  the  late, 

by  Rev.  John  Darroch,  8vo,  seioed,  Is.  for  0  6 
ISlacleod,  Rev.   Norman,   Caraid  nan  Gaidheal, 

Svo,  hcdf-boimd  ccdf, 18    0 

M'Lauchlan's    (Rev.    Dr)    Celtic    Gleanings,    or 

Notices  of  the  History  aud  Literature  of  the 

Scottish  Gael  (in  English),  fcap.  8vo,  cloth,  2  6 
ISIacLean  and  Macgregor's  Gaelic  Hymns,  18mo,  2  0 
M'Naughton  (Peter)  on  the  Authenticity  of  the 

Poems  of  Ossian  (in  English),  8vo,  ...         ...     0     6 

MacneiU's  Neniae,  and  other  Poems,  c^ofA,         ...     2     0 
Macpherson's  "  An  Duanaire,"  a  Xew  Collection 

of  Songs,  &c.,  never  hefore  puhU.-<hed,  cloth,  2  0 
MacPherson's  Practical  Lessons  in  Gaelic  for  the 

use  of  English-speaking  students,     ...         ...     1     0 

Menzies'  CoUection  of  Gaelic  Songs,        ...         ...     3     0 

Gaelic  BooJcò'  Sold  h>/  Madachlan  and  Steivart. 

s.    d. 
Mountain  Songster,  CoUection   of   Original  and 

Selected  Gaelic  Songs,  ...         ...         ...     0    6 

Muir's  Sermon  "  Cumail  Gu  Daingean  samhladh 

Bhriathar  Fallain,   translation  by  Rev.   A. 

Macintyre, 
Munro's  Gaelic  Primer  and  Vocabulary,  12mo, 

...     Selection  of  Gaelic  Songs,  32mo,   ... 
Xicolson's  (Sheriff )  Collection  of  Gaelic  Proverbs, 

with  English  TransLatiou,  crown  8vo, 
...     The  same,  large  paper,  4to,  ...         ...  : 

Ossian's  Poems,  re^nsed  by  Dr  M'Lauchlan,  cìotìt, 
Ossiau's  Lyre  (CLarsach  Oisein),  old  and  netv  no- 

^a^/o;i.s,  Nos.  2  and  3,    ...         ...  per  doz. 

Peden's  Two  Sermons  and  Letters,  18mo,  seiced, 
Philipps'   Seven  Common  Faults,  translated  by 

Eev,  H.  Maccoll,  12mo, 
Psalm  Book,  Smith's  or  Poss's,  large  type,  18mo, 

Do.       Gaelic  and  English,  on  one  page, 
Queen  (H.M.)    Our  Journey  in  the  Highlands, 

lUustrated,  translated  into  Gaelic  by  Piev. 

L  P.  StClair, 

Ross's  (William)  Gaelic  Songs,  18mo,  cloth, 

Sinner's  (The)  Friend,  12mo,  seived, 

Smith's  (Eev,   Dr  J. )  Sean  Dana,  with  English 

Translation  and  iSTotes,  by  C.  S.  Jerram,    . . . 
Smith.    Gaelic  Prayers  for  Families,  12mo,  seiced, 

...     Tìie  same,  cloth, 
Stewart  (Chas. )  The  Gaelic  Kingdom  in  Scotland  : 

its  History  and  Church,  cr,  Svo,  cloth, 
Stewart's    Elements    of    Gaelic    Grammar,    4th 

Edition,  crown  8vo,  cZo^À, 
Sum  of  Saving  Knowledge,  12mo,  seived, 
Thomson's  (Dr)  Sacramental  Catechism,  seived, 


Xew  Testament  for  Schools,  12mo,  bonnd, 
Job  to  Ecclesiastes,  12mo,  6oM?ic?,     , 
Proverbs  of  Solomon,  Svo,  sewed, 

BIBLES,  TESTAMENTS,  AND  PSALM  BOOKS, 

AT  VARIOUS  PRICES  AND  BIXDINGS. 

April  1882. 


CA  Sn?,fh   EndaP     FnhiTmrnh 


